title: Harry Merkel

text: Merkel osallistui vuoden 1952 Saksan GP:hen jakaen autonsa Willi Krakaun kanssa. Hän ei saanut aikaa aika-ajoissa, joten hän karsiutui eikä päässyt starttaamaan kilpailuun. Hän osallistui myös sarjan ulkopuolisiin kilpailuihin.


title: Harry Merkel

text: Merkel kieltäytyi ostamasta Saksan GP:ssä ajamaansa autoa. Auton ostanut henkilö ajoi sillä kolarin heti ensimmäisellä kerralla. Merkel harrasti myös muita urheilulajeja kuin autourheilua, mm. kuulantyöntöä mestaruustasolla.


title: Lunta

text: Lunta oli orimattilais-myrskyläläinen rockyhtye, joka julkaisi LP:n "Pieninä palasina" vuonna 1987. Yhtyeen alkuperäisessä kokoonpanossa soittivat rumpali "Pantse" Dahlsten, kitaristi Mikki Boo, kitaristi Matti Luhtala sekä laulaja/kitaristi Sakke Korhonen. Ensilevyn jälkeen rumpaliksi vaihtui Pietu Suni ja bassoa kiinnitettiin soittamaan Jesu Hämäläinen. Yhtye hajosi vuonna 1988.


title: Lunta

text: "Pieninä palasina" Lighthouse LHLP 106, kesto 40 min 5 s


title: Maatuminen

text: Maatuminen tarkoittaa maan eloperäisessä kerroksessa kasvimassaa muuttavia biologisia, kemiallisia ja fysikaalisia tekijöitä. Hajoamisen aiheuttavat maassa elävät mikrobit ja sienet, jotka hajottavat aineen rakenteen ja synnyttävät siitä humusta. Maatumista käytetään hyväksi esimerkiksi komposteissa.


title: Robin Montgomerie-Charrington

text: Robin ”Monty” Montgomerie-Charrington (oik. Robert Victor Campbell Montgomerie; 23. kesäkuuta 1915 Mayfair, Lontoo – 3. huhtikuuta 2007) oli brittiläinen Formula 1 -kuljettaja. Hän osallistui vuoden 1952 Belgian GP:hen Aston-Butterworth -autolla. Hän keskeytti kilpailussa eikä saavuttanut pisteitä. Aika-ajoissa hän oli 15. Hän kilpaili myös 500-kuutioisten Formula 3 -luokassa.


title: Ed Miliband

text: Edward Samuel ”Ed” Miliband (s. 24. joulukuuta 1969 Lontoo, Yhdistynyt kuningaskunta) on brittiläinen Labour-puoluetta edustava poliitikko ja puolueen entinen puheenjohtaja, jona hän toimi syyskuusta 2010 syyskuuhun 2015. Hän seurasi tehtävässä Gordon Brownia. Milibandin jälkeen Labourin puheenjohtajaksi valittiin Jeremy Corbyn.


title: Ed Miliband

text: Miliband voitti puheenjohtajavaalissa keskustalaisemman isoveljensä Davidin niukasti ammattiliittojen tuen ansiosta. Hän teki heti irtioton Tony Blairista julistamalla ”New Labourin” kuuluvan menneisyyteen ja tuomitsemalla yliopistojen lukukausimaksut.


title: Ed Miliband

text: Miliband on toiminut Yhdistyneen kuningaskunnan parlamentin alahuoneen House of Commonsin jäsenenä vuodesta 2005 Doncaster North -vaalipiiristä ja oli vuosina 2008–2010 Gordon Brownin hallituksen energia- ja ilmastonmuutosministeri. Ennen siirtymistään 3. lokakuuta 2008 toimintansa aloittaneen energia- ja ilmastonmuutosministeriön johtoon hän toimi vuodesta 2007 kabinettiministerinä Brownin hallituksessa ja Lancasterin herttuakunnan kanslerina.


title: Ed Miliband

text: Miliband valittiin puolueensa puheenjohtajaksi 25. syyskuuta 2010. Hän voitti puheenjohtajavaalin viimeisellä kierroksella veljensä prosentein 50,65–49,35.


title: Ed Miliband

text: Milibandin vanhemmat ovat holokaustia paenneita puolanjuutalaisia. Äiti oli kotoisin Puolasta, ja isäkin – marxismin teoreetikko Ralph Miliband – oli puolanjuutalaista syntyperää, mutta syntynyt Belgiassa. Edward Milibandin veli David Miliband on Britannian entinen ulkoministeri.


title: Mauritiuksentuulihaukka

text: Mauritiuksentuulihaukka ("Falco punctatus") on Mauritiuksen kotoperäinen jalohaukka.


title: Mauritiuksentuulihaukka

text: Linnun pituus on 23–26 cm ja paino noin 110 g. Naaras on koirasta kookkaampi mutta höyhenpuvultaan ne ovat samanlaisia: päältä punertavan ruskeita mustin viiruin ja alapuolelta valkoisia tummin täplin. Sen siivet ovat suhteellisen lyhyet ja pyrstö pitkä.


title: Mauritiuksentuulihaukka

text: Laji on kotoperäinen Mauritiuksen saarella. Se oli aikaisemmin yleinen, mutta 1970-luvulla se oli vähällä kuolla sukupuuttoon. Jäljellä oli enää kuusi yksilöä, joista kaksi eli vankeudessa, ja se oli maailman uhanalaisin petolintu. Maailmanlaajuisen suojelukampanjan ansiosta laji pystyttiin pelastamaan ja sen kanta on nykyisin noin 800 aikuista yksilöä. Kannan romahduksen syitä olivat luonnonmetsien lähes täydellinen hävittäminen (vain 3 % metsien pinta-alasta on enää luonnonmetsää), DDT:n ja muiden maatalouskemikaalien aiheuttamat myrkytykset, sekä rottien, kissojen ja muiden vieraiden petojen tuonti saarelle.


title: Mauritiuksentuulihaukka

text: Laji alkuperäinen elinympäristö oli luonnontilainen, ikivihreä subtrooppinen metsä. Nykyinen kanta on joustavampi ja elää myös ihmisen muokkaamassa ympäristössä.


title: Mauritiuksentuulihaukka

text: Pesä on kallion ulkonemalla tai jyrkänteellä, nykyisin usein pöntössä. Naaras munii marras-joulukuussa neljä tai viisi munaa.


title: Mauritiuksentuulihaukka

text: Ruokavalio koostuu pääasiassa liskoista, erityisesti "Phelsuma"-suvun gekoista, sekä myös hyönteisistä ja linnuista.


title: Hammashaukat

text: Hammashaukat ("Harpagus") on haukkojen heimoon kuuluva päiväpetolintusuku. Hammashaukkojen sukuun kuuluu BirdLifen mukaan kaksi lajia.


title: Sling Blade

text: Sling Blade on vuonna 1996 ensi-iltansa saanut draamaelokuva. Elokuvan on ohjannut ja käsikirjoittanut Billy Bob Thornton ja hän näyttelee itse myös pääosaa. Elokuva sai ensi-iltansa Suomessa 26. marraskuuta 1997.


title: Sling Blade

text: Elokuva kertoo Karlista, joka vapautuu aikuisena hoitolaitoksesta. Karl joutui laitokseen murhattuaan 12-vuotiaana äitinsä ja tämän rakastajan. Karl vapautuu laitoksesta ja palaa kotikaupunkiinsa, jossa hän ystävystyy Frank-pojan kanssa. Frankin äiti kutsuu Karlin heidän kotiinsa asumaan.


title: Sling Blade

text: Elokuva sai Oscarin parhaasta käsikirjoituksesta. Thornton sai myös parhaan miespääosan Oscar-ehdokkuuden, sekä lisäksi muita palkintoja, kuten CFCA Award, Chlotrudis Award, Edgar, KCFCC Award, Golden Satellite Award, NBR Award, Independent Spirit Award.


title: Flash (televisiosarja)

text: Flash () on Danny Bilsonin ja Paul De Meon luoma, sekä Warner Bros. Televisionin tuottama 22-osainen televisiosarja, joka perustuu DC Comicsin sarjakuvahahmoon Salamaan. Pilottijakson ensiesitys oli 20. syyskuuta 1990, minkä jälkeen sarjaa esitettiin aina vuoteen 1991.


title: Flash (televisiosarja)

text: Suomessa sarjaa esitettiin PTV:llä ensi kerran 7. syyskuuta 1992.


title: Flash (televisiosarja)

text: Sarjan pilottijakso esitteli Salaman syntytarinan, jossa Central Cityn poliisiaseman rikostutkijan Barry Allenin laboratorioon iskee salama. Isku lennättää hänet päin kemikaaleja täynnä olevaa hyllykköä, ja hänen sähköistynyt kehonsa joutuu kosketuksiin pulloista levinneiden kemikaalien kanssa. Allen huomaa tilansa muuttuneen ja menee selvittämään tapahtumaa STAR-laboratorion tutkijan Tina McGeen luokse. He huomaavat Allenin kehon kokeneen aineenvaihduntamuutoksen, jonka myötä hän kykenee liikkumaan yli-inhimillisen nopeasti.


title: Flash (televisiosarja)

text: Barry Allen pyytää McGeetä muokkaamaan STAR-laboratorion punaista syvänmeren sukellusasun prototyyppiä, jotta se kestäisi voimakasta painetta. Asun valmistuttua Allenista tulee supersankari nimeltä Salama. Aluksi hän päättää kostaa moottoripyöräpoliisina toimineen veljensä Jayn murhan.


title: Flash (televisiosarja)

text: Alun perin sarjaa esittänyt kanava CBS halusi Jack Colemanin esittämään Salamaa, mutta näyttelijä ei suostunut pitämään hahmon asua yllään. Sarjan luojien Bilsonin ja De Meon ensimmäisenä vaihtoehtona oli puolestaan Richard Burgi, kunnes he päätyivät palkkaamaan John Wesley Shippin.


title: Flash (televisiosarja)

text: Salaman asun suunnitteli ja loi Robert Short.


title: Flash (televisiosarja)

text: THQ julkaisi sarjan pohjalta Game Boylle samannimisen videopelin vuonna 1991. Pelin päävastuksena toimi Trickster, jota täytyi estää räjäyttämästä kaupunkia. Pelissä on yhteensä 13 tasoa.


title: Flash (televisiosarja)

text: Vuonna on 1993 on julkaistu myös toinen samanniminen videopeli Sega Master Systemille, jonka on kehittänyt Probe.


title: Michael Bisping

text: Michael Gavin Joseph Bisping (s. 28. helmikuuta 1979 Dhekelia, Kypros) on englantilainen uransa lopettanut vapaaottelija. Hän on entinen UFC:n keskisarjan mestari vuosina 2016–2017. Bisping on myös entinen Cage Warriors Fighting Championshipin ja Cage Ragen alemman raskaansarjan mestari. Hän oli myös mukana "The Ultimate Fighter" -televisio-ohjelmassa, jonka kautta hän pääsi UFC:hen. Voitettuaan TUF finaalissa Josh Haynesin hän sai The Ultimate Fighter -tittelin ja kuusinumeroisen sopimuksen UFC:hen.


title: Michael Bisping

text: Bisping syntyi brittiläisessä sotilastukikohdassa Kyproksella, mutta perhe muutti takaisin Englantiin hänen ollessaan kaksivuotias. Siellä hän aloitti jujutsun harrastamisen kahdeksanvuotiaana. Vuonna 1994 ollessaan 15-vuotias Bisping otti osaa amatöörinä Britannian ensimmäisissä "No holds barred" -otteluissa, joissa hän menestyi melko hyvin. 18-vuotiaana hän päätti jättää kaiken, joka hänen mielestään edusti väkivaltaa, "etsiäkseen todellista elämää". Vajaa vuosi myöhemmin hän kuitenkin alkoi harjoitella nyrkkeilyä, potkunyrkkeilyä ja karatea ja pari vuotta myöhemmin vapaaottelua.


title: Michael Bisping

text: Bisping aloitti vapaaottelemisen 2004 kohdatessaan huhtikuussa Steve Mathewsin. Hän voitti uransa ensimmäisen kamppailun käsilukolla 38 sekunnissa. Bisping pääsi sittemmin ottelemaan kolmannessa vapaaottelussaan Cage Ragen alemman raskaansarjan mestaruudesta Mark Epsteinia vastaan. Bisping myös voitti mestaruuden teknisellä tyrmäyksellä toisessa erässä. Epstein haastoi Bispingin uusintaan marraskuussa 2004. Bisping onnistui puolustamaan mestaruuttaan tyrmättyään Epsteinin kolmannessa erässä.


title: Michael Bisping

text: Cage Rage mestaruuden jälkeen Bisping haastoi "CWFC: Ultimate Force" -tapahtumassa Dave Radfordin Cage Warriorsin alemman raskaansarjan mestaruudesta. Huhtikuussa 2005 käyty kamppailu päättyi Bispingin mestaruuteen voitettuaan Radfordin teknisellä tyrmäyksellä ensimmäisessä erässä. Bisping puolusti sittemmin ensimmäisen kerran alemman raskaansarjan mestaruuttaan heinäkuussa 2005 Miika Mehmetiä vastaan. Bisping voitti kamppailun teknisellä tyrmäyksellä Mehmetin kulman heitettyä pyyhkeen kehään kolmen minuutin jälkeen.


title: Michael Bisping

text: Menestyksekkään Cage Warriors saavutusten myötä hän sai tilaisuuden otella UFC:n "Ultimate Fighter" -tosi-tv-ohjelmassa. Tito Ortiz joukkueeseen kuulunut Bisping kilpaili kahdeksan ottelijan turnausmuotoisessa kilpailussa. Avauskierroksellaan Bisping voitti Kristian Rothaermel teknisellä tyrmäyksellä ja oli tämän jälkeen määrä kohdata joukkuekaverinsa Matt Hamillin. Hamill kuitenkin loukkaantui ja vastustajan joukkueenseen kuulunut Ross Pointon korvasi hänet välierissä. Bisping voitti kamppailun lyönneistä seuranneella luovutuksella ensimmäisessä erässä. Loppuottelussa hän kohtasi joukkuekaverinsa Josh Haynesin, jonka Bisping voitti teknisellä tyrmäyksellä toisessa erässä ja voitti "The Ultimate Fighter 3" turnauksen.


title: Michael Bisping

text: Noin viisi kuukautta myöhemmin Bispingin oli määrä otella Eric Schaferia vastaan "The Ultimate Fighter 4" loppuottelussa, mutta joutui jättämään kamppailun väliin, koska ei saanut viisumia. Kamppailu järjestettiin myöhemmin joulukuussa 2006 UFC 66 -tapahtumassa, jolloin Bisping voitti teknisellä tyrmäyksellä ensimmäisessä erässä. Hän voitti myös seuraavan kamppailunsa Elvis Sinosicia vastaan huhtikuussa 2007. Ottelu palkittiin Illan kamppailu bonuksella. Syyskuussa 2007 Bisping kohtasi Matt Hamillin "UFC 75" -tapahtumassa. Hän voitti kamppailun hajaäänin. Kaksi kuukautta myöhemmin Bisping koki uransa ensimmäisen tappion Rashad Evansille, joka voitti kamppailun hajaäänin.


title: Michael Bisping

text: Bisping vaihtoi painoluokkaa alemmaksi keskisarjaan Evansille kärsityn tappion jälkeen. Hän otteli ensimmäisen kerran keskisarjassa Charles McCarthya vastaan Kanadassa "UFC 83" -tapahtumassa. Bisping voitti kamppailun teknisellä tyrmäyksellä, kun McCarthy loukkasi kätensä. Bisping otteli vielä kaksi kamppailua vuoden 2008 puolella. Toinen niistä päättyi voittoon teknisellä tyrmäyksellä Jason Dayta vastaan ja kolmas tuomariäänin voittoon Chris Lebenistä.


title: Michael Bisping

text: Bisping pääsi seuraavassa ottelussa kamppailemaan keskisarjan mestarin haastajan paikasta Dan Hendersonia vastaan. Kamppailu käytiin heinäkuussa 2009, "UFC 100" -tapahtumassa, jossa Bisping hävisi tyrmäyksellä toisessa erässä. Tappion jälkeen Bisping voitti seuraavan kamppailunsa Denis Kangia vastaan vuorostaan teknisellä tyrmäyksellä. Ottelu palkittiin Illan kamppailu bonuksella.


title: Michael Bisping

text: Vuodet 2010 ja 2011 Bisping otteli yhteensä viisi kertaa. Hän aloitti uuden vuosikymmenen tappiolla Wanderlei Silvaa vastaan, joka voitti Bispingin tuomariäänin. Bisping voitti loput neljä kamppailua. Hän voitti muun muassa Yoshihiro Akiyaman tuomariäänin ja heidän välinen kamppailu palkittiin Illan kamppailu bonuksella.


title: Michael Bisping

text: Tammikuussa 2012 Bisping sai toisen tilaisuuden kamppailla keskisarjan ykköshaastajan paikasta. Tällä kertaa hän kohtasi Chael Sonnenin, jolle Bisping hävisi tuomariäänin. Kamppailun jälkeen hän otteli vaihtelevalla menetyksellä. Bisping voitti muun muassa Brian Stannin tuomariäänin, mutta hävisi seuraavan kamppailunsa Vitor Belfortille teknisellä tyrmäyksellä. Sama toistui jälleen, kun Bisping voitti Alan Belcherin teknisellä tuomarin päätöksellä, mutta sitä vastoin hävisi seuraavan kamppailunsa Tim Kennedylle kolmieräisen kamppailun tuomariäänin. Elokuussa 2014 Bisping kohtasi Cung Len, jonka hän voitti teknisellä tyrmäyksellä. Hänet palkittiin Illan suoritus bonuksella. Bisping otteli vielä kolmannen kerran vuoden 2014 puolella, kohdattuaan Luke Rockholdin "" -tapahtumassa. Bisping hävisi kamppailun luovutuksella toisessa erässä.


title: Michael Bisping

text: Vuosi 2015 alkoi Bispingin kannalta menestyksekkäästi. Hän voitti huhtikuussa 2015 C. B. Dollawayn tuomariäänin ja heinäkuussa Thales Leitesin hajaäänin. Helmikuussa 2016 Bisping sai tilaisuuden otella Anderson Silvaa vastaan "" -tapahtumassa. Kamppailu päättyi Bispingin voittoon tuomariäänin (48–47, 48–47 ja 48–47). Kamppailu palkittiin Illan kamppailu bonuksella.


title: Michael Bisping

text: Chris Weidmanin loukkaannuttua otti Bisping haasteen kamppailla keskisarjan mestaria Luke Rockholdia 17 päivän päästä. Kaksikko kohtasi toisensa toisen kerran 4. kesäkuuta 2016 "UFC 199" -tapahtumassa. Ensimmäinen kamppailu päättyi Bispingin tappioon luovutuksella. Tällä kertaa Bisping voitti kamppailun ensimmäisessä erässä tyrmäyksellä, kun ottelua oli käyty kolme minuuttia ja 36 sekuntia. Hänestä tuli voiton myötä ensimmäinen brittiläinen UFC mestari. Bisping palkittiin samalla myös Illan suoritus bonuksella.


title: Michael Bisping

text: Bispingin oli määrä puolustaa ensimmäistä kertaa mestaruuttaan Dan Hendersonia vastaan, jolle hän hävisi kaksikon ensimmäisessä kohtaamisessa tyrmäyksellä. Kamppailu käytiin 8. lokakuuta 2016 "UFC 204" -tapahtumassa. Bisping puolusti mestaruuttaan voittamalla kamppailun tuomariäänin (48-47, 48-47, 49-46). Ottelu palkittiin myös Illan kamppailu bonuksella.


title: Michael Bisping

text: UFC


title: Michael Bisping

text: Cage Rage


title: Michael Bisping

text: Cage Warriors


Michael Bisping


title: Seychellientuulihaukka

text: Seychellientuulihaukka ("Falco araeus", myös "Falco araea") on Seychelleillä esiintyvä pienikokoinen, uhanalainen jalohaukka.


title: Seychellientuulihaukka

text: Linnun pituus on 15–23 senttimetriä ja paino 73–87 grammaa. Naaras on koirasta kookkaampi. Se on pienin tuulihaukoista, vain kottaraisen kokoinen. Selkäpuoli on tiilenpunainen mustin viiruin ja mahapuoli vaalean punertava. Pää on harmaa, koivet ja nokka keltaiset. Naaras on hieman hailakamman värinen kuin koiras.


title: Seychellientuulihaukka

text: Seychellientuulihaukka on kotoperäinen Seychellien saariryhmässä Intian valtamerellä. Pääkaupunki Mahén tienoilla asuu noin 370 paria ja sen lähisaarilla 10–15 paria. Praslinin saarella elää neljä paria. Laji oli aikaisemmin yleinen, mutta erinäisten ihmistoimien takia sen kanta on nykyään vaarantunut.


title: Seychellientuulihaukka

text: Lajin alkuperäinen elinympäristö oli luonnontilainen ikivihreä ylänkömetsä. Nykyisin se pesii myös kookospalmuviljelmillä, hoitometsissä ja urbaaneilla avomailla.


title: Seychellientuulihaukka

text: Lajin pesintä ajoittuu elo-lokakuulle. Pesä on kallionjyrkänteellä, puunkolossa tai rakennuksessa. Naaras munii kaksi tai kolme munaa, joita haudotaan noin 30 päivää. Poikaset jättävät pesän lentokykyisinä noin 38 päivän ikäisinä.


title: Seychellientuulihaukka

text: Seychellientuulihaukan pääravintoa ovat liskot mutta myös hyönteiset, pikkulinnut ja pikkujyrsijät.


title: Terveet Kädet (albumi)

text: Terveet Kädet on samannimisen yhtyeen vuonna 1983 ilmestynyt mini-LP. Rock-O-Rama Records julkaisi levyn samana vuonna Saksassa nimellä Halloween. Albumin materiaalista osa on ennen julkaisematonta ja osa uudelleen nauhoitettuja versioita vanhoista kappaleista. Albumin julkaisi alun perin Propaganda records 12" vinyylinä. Kappaleet julkaistiin CD-muodossa vuonna 1999 kokoelmalevyllä "Ääretön propaganda". Albumi on tunnettuja suomalaisia hardcore punk-julkaisuja.


title: Terveet Kädet (albumi)

text: Sävellykset Tiimo Viik, sanoitukset Läjä Äijälä (ellei toisin mainita). Sovitukset Terveet Kädet.


title: Digoin

text: Digoin on kunta Saône-et-Loiren departementissa Burgundin hallintoalueella Ranskassa. Kunta kuuluu Charollesin arrondissementtiin ja Digoinin kantoniin. Kunnassa oli 8 527 asukasta vuoden 2006 väestönlaskennassa. Pinta-alaa Digoinilla on 34,72 neliökilometriä.


title: Digoin

text: Kunnan asukkaita kutsutaan ranskaksi nimellä "Digoinais", "Digoinaises".


title: Digoin

text: Kunnasta on matkaa La Motte-Saint-Jeaniin 1,9 kilometriä, Molinetiin 3,9 km, Chassenardiin 4,8 km, Vitry-en-Charollaisiin 6,7 km, Rigny-sur-Arrouxiin 6,7 km, Varenne-Saint-Germainiin 6,8 km ja Les Guerreauxiin 7,3 km. Ranskan pääkaupunkiin Pariisiin on matkaa 292 kilometriä.


title: Digoin

text: Digoinin ystävyyskaupunki on Saksassa sijaitseva Gerolstein.


title: Digoin

text: Digoinin väkiluvun kehitys vuodesta 1968 vuoteen 2006:


title: Cape Town Stadium

text: Cape Town Stadium on Etelä-Afrikan Kapkaupungissa oleva stadion. Se oli yksi Etelä-Afrikan jalkapallon MM-kisojen stadioneista.


title: Cape Town Stadium

text: Rakennusvaiheessa se tunnettiin nimellä Green Point Stadium, jota käytettiin myös MM-kisojen aikana. Sen paikalla sijaitsi myös aikaisemmin Green Point Stadium -niminen stadion, joka purettiin vuonna 2007. Vanhalla stadionilla järjestettiin myös konsertteja.


title: Sundantuulihaukka

text: Sundantuulihaukka, aikaisemmalta nimeltään molukkientuulihaukka ("Falco moluccensis") on aasialainen jalohaukka.


title: Sundantuulihaukka

text: Sundantuulihaukat elävät Indonesiassa Wallacean saariryhmässä ja Itä-Timorissa. Lajista tunnetaan kaksi alalajia, "moluccensis" ja "microbalia". Sen elinympäristön ala on 100 000–1 000 000 neliökilometriä ja maailman populaation koko on 10 000–100 000 yksilöä. Sundantuulihaukat elävät metsänreunoissa, harvapuustoisilla ruohomailla ja viljelysmailla, tienvarsilla ja kaupungeissa.


title: Sundantuulihaukka

text: Pesä on joskus palmunlatvassa tai rakennuksessa.


title: Sundantuulihaukka

text: Ravinto koostuu pikkunisäkkäistä, linnuista, liskoista ja hyönteisistä.


title: Lappeenrannan Pallo-Toverit

text: Lappeenrannan Pallo-Toverit (LrPT) oli vuonna 1947 perustettu lappeenrantalainen urheiluseura, joka jatkoi Lappeenrannan Työväen Urheilijoiden palloilutoimintaa. Sen lajeihin kuuluivat ainakin jalka-, jää- ja pesäpallo.


title: Lappeenrannan Pallo-Toverit

text: Jalkapallossa LrPT pelasi parhaimmillaan toiseksi korkeimmalla sarjatasolla Suomensarjassa vuonna 1956. Se oli ensimmäinen näin korkealle Palloliiton sarjoissa yltänyt lappeenrantalaisjoukkue, mutta putosi heti yhden kauden jälkeen sijoituttuaan itälohkon viimeiseksi.


title: Lappeenrannan Pallo-Toverit

text: Jääpallossa LrPT saavutti A-nuorten Suomen-mestaruuden vuonna 1958 ja katkaisi näin kolme edellistä mestaruutta voittaneen paikallisvastustajan Veiterän mestaruusputken. Miesten mestaruussarjassa seuralla oli joukkue kausilla 1957 ja 1961.


title: Lappeenrannan Pallo-Toverit

text: Pesäpallossa LrPT pelasi toiseksi korkeimmalla sarjatasolla Suomensarjassa neljä kautta vuosina 1951–1954. Joukkue kamppaili sijoituksista kaakkoislohkon keskikastissa ja luopui sarjapaikastaan kauden 1954 jälkeen.


title: Lappeenrannan Pallo-Toverit

text: Seura poistettiin yhdistysrekisteristä vuonna 1991.


title: Australiantuulihaukka

text: Australiantuulihaukka ("Falco cenchroides") on Oseaniassa tavattava jalohaukka.


title: Australiantuulihaukka

text: Linnun pituus on 31–36 cm ja paino keskimäärin 172 g. Se muistuttaa suuresti lähisukulaistaan tuulihaukkaa, jonka oseanialainen vastinlaji se on.


title: Australiantuulihaukka

text: Australiantuulihaukka elää yleisenä koko Australian mantereella sekä mannerta ympäröivillä saarilla, Papua-Uusi-Guineassa ja osassa Indonesiaa. Sen elinympäristön ala on 1–10 miljoonaa neliökilometriä ja maailman populaation koko on 100 000–1 000 000 yksilöä.


title: Australiantuulihaukka

text: Laji asuu harvapuustoisissa ja aukkoisissa metsissä ja avomailla, ja karttaa sulkeutuneita metsiä.


title: Australiantuulihaukka

text: Pesä on puunkolossa, rakennuksessa, luolassa tai muussa kolossa, tai jonkun muun lintulajin vanhassa pesässä. Naaras munii tavallisesti kolme tai neljä, joskus jopa seitsemän munaa. Naaras hoitaa pääosan haudonnasta ja koiras ruoan hankinnasta. Haudonta-aika on 26–28 päivää ja poikaset jättävät pesän 28–35 päivän ikäisinä.


title: Australiantuulihaukka

text: Ruokalistalle kuuluvat pikkujyrsijät, linnut, matelijat ja hyönteiset.


title: Ginga Densetsu Weed Gengashū

text: Ginga Densetsu Weed Gengashū on Yoshihiro Takahashin tekemä Weed-aiheinen taidekirja. Siinä on 90 sivua ja 53 värikuvaa, juliste, 14-sivuinen Yoshihiro Takahashin haastattelu, hahmosuhdekartta, sekä profiilikuvat Weedistä, Jeromesta, Hirosta, G.B.:stä, Sasukesta, Melistä, Rocketista, Kenistä, Kagetorasta, Georgesta ja Kyōshirō Shiroganesta.


title: AC Vantaa

text: Airport City Vantaa eli AC Vantaa on vuonna 1998 perustettu vantaalainen jalkapallo- ja futsalseura. AC Vantaan kotikenttänä on ISS Stadion Myyrmäessä.


title: AC Vantaa

text: Seuran edustusjoukkueen sarjataso on ollut vuodesta 2004 lähtien Kolmonen. Joukkue on parhaimmillaan pelannut myös Ykkösessä kausilla 1999 ja 2001 sekä Kakkosessa kausilla 2000, 2002–2003 ja 2010. Edustusjoukkueen lisäksi seuralla on kakkosjoukkue, ikämiesjoukkue, naisjoukkue ja yksi juniorijoukkue.


title: AC Vantaa

text: Seura perustettiin alun perin vantaalaisten kasvattajajoukkueiden yhteiseksi edustusjoukkueeksi. AC Vantaata olivat perustamassa TiPS:n ja VJS:n edustukset sekä KoiPS, PK-50 ja IVU. AC Vantaan edustusjoukkue aloitti vuonna 1999 TiPS:n ansaitsemalla paikalla Ykkösessä. Ensimmäisen kauden jälkeen sarjataso vaihtui Kakkoseen ja joukkueen taustalle ehti syntyä sisäisiä ristiriitoja. Ensimmäisenä elinvuotenaan AC Vantaa kuitenkin saavutti seurahistoriansa suurimman saavutuksen, kun sen A-juniorit voittivat Suomen-mestaruuden. Edustusjoukkueen paluu ykköseen onnistui yhden Kakkosessa vietetyn kauden jälkeen. Visiitti jäi kuitenkin yhden kauden mittaiseksi ja seurasi uudelleen putoaminen Kakkoseen. Seppo Hautala vetäytyi toiminnasta kauden 2001 jälkeen. Kauden 2003 jälkeen seura putosi Kolmoseen.


title: AC Vantaa

text: Tammikuussa 2004 vanha hallitus päätti lopettaa AC Vantaan toiminnan. Seuran jatkon päätti ottaa haltuunsa pitkien neuvottelujen jälkeen VJS:n vuoden 2003 Kolmosen joukkueen kokeneet pelaat. Mukaan jäi myös muutamia edellisen kauden AC Vantaan pelaajia. Samalla Seppo Hautala päätti lähteä mukaan muutaman vuoden hiljaiselon jälkeen rakentamaan uutta vantaalaista "futiskulttuuria". Pasi Kujala ja Saku Savolainen vastasivat valmennuksesta kausilla 2004-2010. Kaudesta 2011 alkaen pelaajavalmentajina ovat toimineet Wiljam Halli ja Marko Johansson. Kymmenen vuoden taipaleen kunniaksi seuran logo uudistui ja pelipaidoiksi tuli musta-valkoiset "shakkipaidat" kaudesta 2008 alkaen.


title: AC Vantaa

text: AC Vantaa pelasi kauden 2009 läpi Kolmosessa ilman pistemenetyksiä saavuttaen maksimipistemäärän 66 ja nousten lohkovoittajana Kakkoseen. Kausi 2010 päättyi kolmanteentoista sijaan ja putoamiseen takaisin Kolmoseen. Kausi 2011 Kolmosessa päättyi lohkovoittoon ja kaksiosaisessa karsinnassa Kakkosen paikasta voittoon lappeenrantalaisesta PEPOsta vierasmaalisäännön perusteella. Näin ollen AC Vantaa palaa Kakkoseen yhden välivuoden jälkeen kaudeksi 2012.


title: Maripasoula

text: Maripasoula on kunta Ranskan Guayanan departementissa ja hallintoalueella Ranskassa Etelä-Amerikassa. Kunta kuuluu Saint-Laurent-du-Maronin arrondissementtiin ja Maripasoulan kantoniin. Kunnassa oli 7 568 asukasta vuoden 2009 väestönlaskennassa ja väestötiheys oli 0,4 as./km². Pinta-alaa Maripasoulalla on 18 360 neliökilometriä. Näin ollen Maripasoula on pinta-alaltaan Ranskan suurin kunta.


title: Maripasoula

text: Kunnan asukkaita kutsutaan ranskaksi nimillä "Maripasouliens" ja "Maripasouliennes". Maripasoulasta on matkaa Papaichtoniin 23,7 kilometriä ja Ranskan pääkaupunkiin Pariisiin 7 315 kilometriä.


title: Maripasoula

text: Maripasoulan väkiluvun kehitys vuodesta 1967 vuoteen 2009:


title: Zoo Tycoon: Dinosaur Digs

text: Zoo Tycoon: Dinosaur Digs on vuonna 2002 julkaistu lisäosa peliin Zoo Tycoon. Se sallii pelaajien käyttää eläintarhassa monia esihistoriallisien teemojen mukaisia asioita mukaan lukien ravintoloita, skenaarioita ja rakennuksia. Se myös sallii pelaajan laittaa puistoon dinosauruksia ja jääkauden aikaisia eläimiä.


title: Zoo Tycoon: Dinosaur Digs

text: Dinosaur Digs sisältyy myös Marine Maniaan.


title: Zoo Tycoon: Dinosaur Digs

text: Dinosaur Digs sisältää 27 eri eläintä joista valita:


title: Sergei Paramonov

text: Sergei Vladimirovitš Paramonov (; 25. kesäkuuta 1961 Moskova – 15. toukokuuta 1998 Moskova) oli neuvostoliittolainen lapsitähti. Hän oli solisti Neuvostoliiton Keskustelevision ja Yleisliittolaisen radion Suuressa lapsikuorossa vuodesta 1972 vuoteen 1975. 1970-luvulla Paramonov oli hyvin suosittu Neuvostoliitossa ja muissa itäblokin maissa. Suosionsa ja laulu-uransa ansiosta häntä on verrattu italialaiseen lapsitähteen Roberto Loretiin.


title: Lazyboy

text: Lazyboy on Aqua-yhtyeen jäsenen, Søren Rastedin, aloittama musiikkiprojekti. Lazyboyn musiikkia on kutsuttu spoken wordiksi. Se tunnetaan Isossa-Britanniassa myös nimellä "Lazy B".


title: Big Bang (yhtye)

text: BIGBANG () on viisihenkinen eteläkorealainen, hiphopahtavaa popmusiikkia soittava poikabändi. Big Bang perustettiin vuonna 2006. Bändin "Leader" on räppäri, laulaja, sanoittaja, lauluntekijä ja tuottaja, G-Dragon (Kwon Ji Yong).


title: Big Bang (yhtye)

text: Big Bang oli hyvin aktiivinen vuoteen 2009 asti. Sen jälkeen alkoi ilmestyä ainoastaan singlejä (pääosin japanilaisia). Albumeissa oli taukoa jopa 2 vuotta ja 3 kuukautta. Vihdoin vuonna 2011 teki comebackin Tonightin kanssa. Tonight on minialbumi ja sisältää vain 6 kappaletta. Huhtikuussa ilmestyi Tonightin Special Edition, joka sisälsi 3 uutta kappaletta ja kappaleita GD&TOP:in, Seungrin ja Taeyangin albumeilta. Sen jälkeen 13.5 ilmestyi myös japanilainen täysipitkä albumi, "Bigbang 2" Se sisältää muun muassa singlejä vuosilta 09-10 ja Tonightin kappaleiden japanilaiset versiot. 29.02.2012 Big Bangilta ilmestyi täysin korealainen viides minialbumi, nimeltään Alive. Se sisälsi kappaleet Intro (Alive), Blue, Love Dust, Bad Boy, Ain't No Fun, Fantastic Baby, sekä Daesungin soolokappale Wings. Sen jälkeen, 6.3.2012 ilmestyi erikoispainos Alive-albumista, albumi Still Alive. Se sisälsi kappaleet Still Alive, Monster, Feeling, Fantastic Baby (Special Edition ver.), Bad Boy (Special Edition ver.), Blue (Special Edition ver.), 빙글빙글 (Bingle Bingle), Ego sekä 사랑 먼지 (Special Edition Ver.) (Love Dust Special Edition ver.).


title: Big Bang (yhtye)

text: Ennen Big Bangin comebackia perustettiin yhtye GD&TOP. Siihen kuuluvat G-Dragon ja T.O.P. Heidän ensimmäinen albuminsa, High High, ilmestyi joulukuussa 2010. Siitä singlet, High High, Oh Yeah ja Knock Out menestyivät hyvin Koreassa ja Aasiassa. GD&TOP:in jälkeen tammikuussa 2011 yhtyeen nuorin, Seungri teki comebackin. Häneltä ilmestyi minialbumi VVIP, siitä singlet What can I do ja VVIP. Tämän jälkeen tapahtui vasta Big Bangin varsinainen comeback. (24.2.11) Bigbangin tunnetuimpia kappaleita ovat mm. Fantastic Baby, Tonight, Love Song, Haru Haru, Lies ja Lollipop (yhteistyössä 2NE1- nimisen yhtyeen kanssa.)


title: Big Bang (yhtye)

text: Big Bang esiintyy pääasiassa koreaksi, mutta lauluihin on sekoitettu myös englantia, ja suurimmasta osasta kappaleista on tehty myös japaninkielinen versio.


title: Big Bang (yhtye)

text: 6. marraskuuta 2011 Big Bang voitti MTV Europe Music Awards-gaalassa Worldwide act -palkinnon, joka jaettiin ensimmäistä kertaa. Big Bang sai yli 58 miljoonaa ääntä ja voitti muun muassa Britney Spearsin ja Lenan.


title: Big Bang (yhtye)

text: Yhtye teki paluun vuonna 2015, julkaistuaan trailerin MADE-kiertueestaan sekä 30.4.2015 kaksi kappaletta "Bae Bae" sekä "Loser". Bae Bae-musiikkivideo oli kerännyt parissa päivässä noin 9 miljoonaa katselukertaa YouTubessa. Samoin Loser keräsi samassa ajassa katsojia lähes 12 miljoonaa. Bändi esitti molemmat kappaleet korealaisessa Inkigayo -ohjelmassa. He julkaisivat uutta musiikkia kuukausittain Loser:in ja Bae Bae:n jälkeen. Kesäkuussa ilmestyi kappaleet "Bang Bang Bang" ja "We Like 2 Party", heinäkuussa "Sober" ja "If You" sekä elokuussa GDxTOP kokoonpanon "ZUTTER" ja "Let's Not Fall In Love".


title: Big Bang (yhtye)

text:
Vanhat jäsenet:
Jang Hyun-Seung (SO-1). Kun Big Bang perustettiin, jäseneksi valittiin vain G-Dragon, T.O.P, Taeyang ja Daesung. Kaksi muuta jäsentä, Seungri ja Hyun Seung, kuitenkin tiputettiin ryhmästä, mutta saivat toisen mahdollisuuden näyttää taitonsa jonka jälkeen Seungri valittiin ryhmän viidenneksi jäseneksi ja Hyun Seung tiputettiin. Hänelle annettiin mahdollisuus jäädä vielä harjoittelijaksi YG Entertainmentille, mutta hän päätti lähteä. Hyun Seung oli tämän jälkeen jäsenenä poikabändissä B2ST (BEAST) Cube Entertainmentilla. Hyun Seung ja Bigbangin jäsenet ovat kuitenkin vielä hyvissä väleissä.


title: Big Bang (yhtye)

text: Koreaksi:


title: Twitches

text: Twitches on Disney Channel Original Moviesin luoma elokuva vuodelta 2005. Elokuva perustuu suosittuun T*Witches sarjaan. Elokuvan pääosissa toimivat siskokset Tia Mowry ja Tamera Mowry.


title: Twitches

text: Yhdysvalloissa elokuva keräsi ensi-iltanaan yli 5 miljoonaa katsojaa television ääreen.


title: Lilo & Stitch 2

text: Lilo & Stitch 2 on Disneyn vuonna 2005 valmistunut piirretty elokuva, joka kertoo pienestä, hieman yksinäisestä Havaijilla asuvasta tytöstä "Lilosta", sekä tämän lemmikistä, "Stitchistä". Oikeasti Stitch on sininen avaruusolio, laiton geenimutantti, joka esiintyy Maassa Lilon lemmikkikoirana. Elokuva on jatko-osa vuonna 2002 julkaistulle Lilo ja Stitch -elokuvalle.


title: Lilo & Stitch 2

text: Lilo on "Kuningas" Elviksen suuri fani joten näin ollen elokuvassa on myös paljon Elviksen musiikkia.


title: Lilo & Stitch 2

text: Listassa on vain osa elokuvan hahmoista.


title: Lilo & Stitch 2

text: Sivurooleissa esiintyi muun muassa Juha Paananen, Markus Bäckman ja Tilda Kiianlehto. Suomenkielisen version ohjasi Markus Bäckman ja käänsi Tuija Kokko/Mediaplant.


title: Gordon Drillon

text: Gordon Arthur "Gordie" Drillon (23. lokakuuta 1914 − 22. syyskuuta 1986) oli kanadalainen Monctonissa New Brunswickissa syntynyt jääkiekkoilija. Hänen NHL-uransa kesti vain seitsemän kautta, mutta sinä aikana hän ehti kunnostautua yhdessä NHL-liigan maineikkaimmista hyökkäysketjuista, Toronto Maple Leafsin joukkuessa vuosien 1936 ja 1942 välillä. Lisäksi hän pelasi yhden kauden Montrealissa.


title: Suffeli

text: Suffeli on Fazerin vuonna 1966 lanseeraama suklaapatukka, jossa on maitosuklaavohvelia ja toffeetäytettä.


title: Suffeli

text: Suffeli-tuoteperheeseen kuuluu 21 gramman patukka, 180 gramman Suffeli Puffi Snacks -pussi, 140 gramman Suffeli Sweet & Salty -pussi ja vuodesta 2013 Suffeli Bites -keksejä. Saatavilla on aiemmin ollut myös 100 gramman Suffeli Snacks -suklaalevy ja banaaninmakuinen Suffeli Banana -patukka.


title: Joseph de Maistre

text: Joseph-Marie de Maistre (1. huhtikuuta 1753 – 26. helmikuuta 1821) oli ranskankielinen lakimies, diplomaatti, kirjailija ja filosofi.


title: Joseph de Maistre

text: De Maistre tunnetaan yhtenä konservatismin ja sen autoritäärisen suuntauksen tärkeimmistä oppi-isistä. Hän edusti vastavalistusta ja kannatti monarkian ja katolisen kirkon aseman restauraatiota Ranskassa suuren vallankumouksen jäljiltä. Vaikka hänen läheiset henkilökohtaiset ja henkiset siteensä olivat Ranskassa, Maistre pysyi synnyinmaassaan Sardinian kuningaskunnassa, jossa hän oli jäsenenä Savoiji-senaatissa 1787–1792, Venäjän suurlähetystössä 1803–1817 ja ministerinä valtion tuomioistuimessa Turinissa (nyk. Torino) vuosina 1817–1821.


title: Näyttömuisti

text: Näyttömuisti on tietokoneen muistin osa, jossa säilytetään näytöllä näkyvä grafiikka, sekä tieto siitä, mikä näyttötila on kyseessä. Näyttötilasta, sekä näytönohjaimesta riippuu myös, miten data on tallennettu muistiin. Pikselien värit voidaan määritellä näyttötilasta riippuen muistin, tai tiettyjen näyttöporttien välityksellä.


title: Näyttömuisti

text: PC-tietokoneiden käyttöjärjestelmä ei yleensä anna käsitellä näyttömuistia suoraan, vaan järjestelmä huolehtii siitä.


title: Näyttömuisti

text: PC-tietokoneiden näyttömuisti alkaa segmentin 0xA000 osoitteesta 0x0. Myös näytönohjain voi sisältää näyttömuistia.


title: Ranskan avoin tennisturnaus 2004

text: Vuoden 2004 Ranskan avoin tennisturnaus alkoi 24. toukokuuta ja päättyi 6. kesäkuuta 2004. Kilpailu oli järjestyksessä 103:s. Miesten kaksinpelin voitti Gastón Gaudio ja naisten kaksinpelin Anastasija Myskina. Molemmat kaksinpelivoittajat saavuttivat ensimmäisen Grand Slam -turnausvoittonsa. Miesten nelinpelin voittivat Xavier Malisse ja Olivier Rochus ja naisten nelinpelin Virgia Ruano Pascual ja Paola Suárez. Sekanelinpelin voittivat Tatiana Golovin ja Richard Gasquet.


title: Ranskan avoin tennisturnaus 2004

text: Xavier Malisse / Olivier Rochus –


title: Ranskan avoin tennisturnaus 2004

text: Virginia Ruano Pascual / Paola Suárez – Svetlana Kuznetsova / Jelena Lihovtseva 6–0, 6–3


title: Ranskan avoin tennisturnaus 2004

text: Tatiana Golovin / Richard Gasquet – Cara Black / Wayne Black 6–3, 6–4


title: Pirkko Viitasalo

text: Pirkko Tuulikki Viitasalo (o.s. "Väyrynen") (6. lokakuuta 1946 Simo – 29. kesäkuuta 2009 Lahti) oli suomalainen kuvanveistäjä, joka erikoistui mitaleihin.


title: Pirkko Viitasalo

text: Viitasalo opiskeli 1969–1973 kultasepäksi Lahden kultaseppäkoulussa, ja hän opiskeli kuvanveistäjäksi Lahden taidekoulussa, josta hän valmistui 1977. Mitalitaiteen vuosikilpailuissa Viitasalo sai runsaasti palkintosijoja ja lunastuksia. Vuonna 2003 hän voitti kilpailun ehdotuksella "Mieluummin rauha". Mitali palkittiin 2004 Lissabonin kansainvälisessä näyttelyssä kauneimpana valettuna mitalina. J. V. Snellmanin juhlavuoden mitalikilpailun hän voitti 2006, ja 2007 Mikael Agricolan juhlavuoden mitalikilpailun. Vuonna 2007 hänet kutsuttiin muovailemaan Itsenäisyyden 90-vuotisjuhlamitalia. Agricola-mitali luovutettiin vuonna 2008 paavi Benedictus XVI:lle Roomassa.


title: Pirkko Viitasalo

text: Mitalien rinnalla Viitasalo teki maalauksia, akvarelleja, muotokuvia ja veistoksia. Lisäksi hän suunnitteli korumalliston ja teki myös uniikkikoruja.


title: Pirkko Viitasalo

text: Viitasalo oli vuodesta 1970 naimisissa arkkitehti Markku Viitasalon kanssa.


title: Fokker S.14

text: Fokker S-14 Machtrainer oli hollantilainen suihkuharjoituskone, jonka Fokker kehitti Alankomaiden ilmavoimille 1940-luvun lopussa. Koneen ensilento tapahtui 19. toukokuuta 1951.


title: Fokker S.14

text: Lentokone oli rinnakkainistuttava sotilaslentäjien jatkokoulutuskone. Sen laskeutumisnopeus oli saatu mm. ilmanottoaukon hyvällä suunnittelulla kohtuullisen pieneksi. Vain kaksi konetta tuhoutui noin vuosikymmenen kestäneessä koululentokäytössä. Koneet romutettiin lukuun ottamatta K-1-konetta, joka on museoitu Hollannissa, muttei esillä yleisölle.


title: Fokker S.14

text: Hollannin ilmavoimat tilasi 20 konetta ja niiden lisäksi rakennettiin yksi prototyyppilentokone, K-1. Fairchild pyrki myymään konetta Yhdysvaltain ilmavoimille, mutta 1950-90-luvuille ominaiseen tapaan Yhdysvallat ei ostanut ulkomaista tuotetta.


title: Karl Faulmann

text: Johann Christoph Karl Faulmann (24. kesäkuuta 1835 Halle (Saale) – 28. kesäkuuta 1894 Wien) oli pikakirjoittaja ja tietokirjailija. Hän vaikutti merkittävästi saksankielisten pikakirjoitusjärjestelmien kehitykseen ja julkaisi useita tietokirjoja muun muassa kirjoitusjärjestelmistä ja pikakirjoituksesta.


title: Karl Faulmann

text: Karl Faulmann syntyi Hallessa vuonna 1835. Hän lopetti koulunkäynnin 13-vuotiaana ja meni latojaoppilaaksi kirjapainoon. Vuonna 1855 hän siirtyi latojaksi Wieniin, ja toimi myöhemmin myös pikakirjoituksen opettajana useissa kouluissa sekä vuodesta 1878 Wienin yliopiston pikakirjoituksen lehtorina.


title: Karl Faulmann

text: Faulmann pyrki 1860-luvulla uudistamaan Gabelsbergerin pikakirjoitusjärjestelmää, sekä sovittamaan yhteen Gabelsbergerin ja Stolzen järjestelmiä, mutta ei saavuttanut kummassakaan menestystä. Hän laati oman järjestelmänsä, josta julkaistiin oppikirja vuonna 1875 nimellä "Lehrbuch der Fonografie". Järjestelmästä ei tullut kovin suosittua, mutta sen yhtenäinen vokaalienkuvaustapa lainattiin lähes sellaisenaan merkittäviin myöhempiin järjestelmiin: Schreyn järjestelmään, Stolze–Schreyhyn ja Saksan yhtenäisjärjestelmään.


title: Tansanian evankelisluterilainen kirkko

text: Tansanian evankelisluterilainen kirkko (, ) on Tansanian valtion alueella toimiva luterilainen kirkko. Kirkko syntyi vuonna 1963, kun vuonna 1938 perustusta Tanganjikan luterilaisten kirkkojen federaatiosta muodostettiin yhtenäinen luterilainen kirkko. Kirkon jäsenmäärä on luterilaisen maailmanliiton tilaston mukaan 4,6 miljoonaa. Näin ollen se on maailman neljänneksi suurin luterilainen kirkko.


title: Tansanian evankelisluterilainen kirkko

text: Kirkon johtaja on johtava piispa, jonka alaisuudessa työskentelevät 20 hiippakunnan piispat. Tällä hetkellä (2009) johtavana piispana toimii Alex G. Malasusa. Kirkon pääpaikka on Arushassa. Kirkko julkaisee lehteä "Uhuru na Amani" (kiswahiliksi). Kirkon pääkieli on kiswahili. Myös paikallisia kieliä käytetään. Tansanian evankelisluterilainen kirkko on tehnyt lähetystyötä Keniassa ja Kongon tasavallassa, joihin on syntynyt itsenäinen luterilainen kirkko. Nykyisin työskennellään Malawissa, Mosambikissa ja Sambiassa yhdessä paikallisten kirkkojen kanssa. Tärkeä osa kirkon toimintaa on diakoniatyö yhteiskunnan köyhimpien parissa sekä erityisesti AIDS-työ.


title: Tansanian evankelisluterilainen kirkko

text: Afrikkalaisille kirkoille tyypilliseen tapaan Tansanian luterilaisella kirkolla on laajaa toimintaa koulutuksen ja terveydenhuollon alalla. Kirkko vastaa koulutuksesta eri koulutusasteilla aina yliopistoon asti. Kirkon Tumaini-yliopistolla on neljä kampusta: Makumira (Arusha), Kilimanjaro Medical College (Moshi), Dar-es-Salaam ja Mbeya. Koulutusalat ovat teologia, oikeustiede, viestintä, kauppatiede (management), terveydenhuolto, lääketiede, kielet (kiswahili, englanti, ranska) ja opettajankoulutus. Vuoteen 2013 saakka myös Iringan yliopisto kuului Tumainiin, mutta on nyt itsenäinen luterilaisen kirkon omistama yliopisto.


title: Tansanian evankelisluterilainen kirkko

text: Kirkko on jäsenenä "Yleisafrikkalaisessa kirkkojen konferenssissa" (), "Tansanian kristillisessä neuvostossa" () ja "luterilaisessa maailmanliitossa" sekä "Kirkkojen maailmanneuvostossa". Tansanian luterilainen kirkko toimii maassaan muslimien ja kristittyjen vuoropuhelun edistäjänä. Vuonna 2010 kirkko antoi tiedotteen, jonka mukaan se ei ota vastaan ulkomaisia työntekijöitä kirkoista, joilla on käytössään samaa sukupuolta olevien parisuhteen siunaus. Samoin kirkko ei myöskään ota vastaan taloudellista tukea edellä mainituilta kirkoilta .


title: 1900 (elokuva)

text: 1900 ("Novecento") on Bernardo Bertoluccin ohjaama italialainen eeppinen draamaelokuva, joka sai ensi-iltansa vuonna 1976. Nimekkään kansainvälisen näyttelijäjoukon tähdittämä teos on kuvattu Bertoluccin kotiseudulla Emiliassa ja se kertoo kahden miehen kohtaloiden kautta Italian poliittisista käänteistä 1900-luvun alkupuolella. Se esitettiin Cannesin elokuvajuhlilla 1976 kilpailusarjan ulkopuolella.


title: 1900 (elokuva)

text: "The New York Timesin" kriitikot valitsivat "1900:n" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: 1900 (elokuva)

text: Teos kuvaa Il Padronen perillisen (De Niro) ja maatyöläisen äpäräpojan (Depardieu) ystävyyttä, sen pohjimmaista mahdottomuutta ja paternalistisen maanomistuksen tuhoisia vaikutuksia.


title: 1900 (elokuva)

text: "Iltalehden" Jyrki Laelman mukaan "1900" on ”Välillä visuaalisesti mahtavaa, välillä tyhjäkäyntiä – vuosikymmenien saatto tuo pakosta episodimaisuutta ja kiirettäkin.”


title: 1900 (elokuva)

text: "Ilta-Sanomien" Timo Malmin mielestä kyseessä on ”vavahduttava fresko” luokkataistelun ja fasismin vuosikymmenistä.


title: Ukkosmyrsky (sotaromaani)

text: Ukkosmyrsky on Lauri Vaalan kirjoittama sotaromaani. Romaani perustuu kirjoittajan omakohtaiseen kokemukseen talvi- ja jatkosodasta.


title: Ukkosmyrsky (sotaromaani)

text: Hän kuvaa kirjassaan talvisotaan lähtöä ja itse talvisotaa yksittäisen miehen näkökulmasta. Välirauhan aikaa hän kuvaa epävärmana työttömyyden vaivaamana aikana, johon hänen kuvauksensa mukaan helpotuksen toi uusi sotaan lähtö.


title: Bodleian Library

text: Bodleian Library on englantilaisen Oxfordin yliopiston pääkirjasto. Oxfordin keskustassa sijaitseva kirjasto on yksi Euroopan vanhimmista ja Yhdistyneen kuningaskunnan toiseksi suurin British Libraryn jälkeen. Bodleian Libraryllä on lakisääteinen vapaakappaleoikeus sekä Yhdistyneessä kuningaskunnassa että Irlannin tasavallassa julkaistuihin teoksiin.


title: Bodleian Library

text: Oxfordin yliopiston ensimmäisen collegeista riippumattoman kirjaston perusti 1300-luvulla Worcesterin piispa Thomas Cobham. Se toimi University Church of St Mary the Virginin yhteyteen kuuluvan Old Congregation Housen yläkertahuoneessa. Kun kuningas Henrik V:n nuorin veli Humphrey lahjoitti vuosina 1439–1444 kirjastolle liki 300 käsikirjoitusta, kirjaston aiempi huone osoittautui liian pieneksi – varsinkin Humphreyn annettua ymmärtää, että hän oli aikeissa lahjoittaa kirjastolle vielä loputkin kirjansa. Niinpä rakenteilla olleeseen Divinity Schooliin päätettiin lisätä toinen kerros kirjastoa varten. Humphrey kuitenkin kuoli vuonna 1447 pahasti velkaantuneena ja uuden kirjastohuoneen valmistuminen lykkääntyi, kunnes Lontoon piispa Thomas Kempe lahjoitti tarkoitukseen tuhat markkaa. Duke Humfrey’s Libraryksi nimetty kirjastohuone valmistui 1489, ja sillä nimellä se tunnetaan yhä.


title: Bodleian Library

text: Uusi kirjasto pysyi toiminnassa kuitenkin vain kuutisenkymmentä vuotta. 1500-luvulla rikkaimmat colleget alkoivat hankkia omia kokoelmiaan, kun taas yliopisto itse köyhtyi niin, ettei sillä ollut varaa tilojen ja henkilökunnan ylläpitämiseen. Samaan aikaan tarjolle tulleet painetut kirjat saivat kirjaston käsikirjoituskokoelmat vaikuttamaan vanhanaikaisilta ja näennäisen tarpeettomilta. Todennäköisesti kirjaston lopullinen rappio koitui reformaation myötä, kun Edvard IV:n kätyrit tyhjensivät Oxfordin kirjastot kiistanalaisia aiheita käsitelleistä teoksista vuonna 1550. Joka tapauksessa 1550-luvun puolivälissä kirjaston hyllytkin myytiin Christ Churchille.


title: Bodleian Library

text: 23. helmikuuta 1598 Thomas Bodley, entinen Merton Collegen tutkija ja Elisabet I:n Alankomaiden-lähettiläs, kirjoitti yliopiston rehtorille ja tarjoutui ottamaan kirjaston kehityksen vastuulleen. Hän lupasi kalustaa tyhjäksi jääneen kirjastohuoneen uudelleen, hankkia kirjalahjoituksia ja ylläpitää kirjastoa vuosittaisilla tuilla. Tarjous otettiin välittömästi vastaan. Taloudellisesti Bodleyn avokätisyys perustui varallisuuteen, jonka hän oli saanut naimalla rikkaan kauppiaan lesken muutamia vuosia aiemmin. Kuningattaren hovissa sekä lähettiläänä Alankomaissa hän oli kerännyt useita vaikutusvaltaisia ystäviä, jotka tulivat tarpeeseen raha- ja kirjalahjoituksia kerättäessä. Kirjaston viralliset avajaiset pidettiin 8. marraskuuta 1602. Alkuun se tunnettiin yksinkertaisesti nimellä ”Public Library”, mutta pian se sai latinankielisen nimen "Bibliotheca Bodleiana", joka kääntyi Bodleian Libraryksi.


title: Bodleian Library

text: Vuosien 1600–1605 välillä Bodley keräsi lahjoittajilta yhteensä 1 700 puntaa, joiden turvin hän saattoi solmia hankintasopimukset kahden Lontoon merkittävimmän kirjakauppiaan, John Nortonin ja John Billin kanssa. Kirjastonhoitaja Thomas Jamesin ylläpitämien tilastojen mukaan kokoelmassa oli vuonna 1605 yhteensä noin 5 600 kirjaa, ja ensimmäisinä vuosina määrä kasvoi noin 270 niteellä vuodessa. Vuoden 1613 alkupuolella kirjoja oli jo likimain 7 000. Bodley hankki kirjastoon jopa kiinalaisia kirjoja, vaikka kukaan Oxfordissa ei niitä osannutkaan lukea. Hän oli vakuuttunut, että ajan saatossa erikoisemmillakin kielillä kirjoitetut kirjat saattaisivat tulla yliopiston oppineiden tarpeeseen.


title: Bodleian Library

text: Bodleian Libraryn ensimmäistä laajennusosaa, Arts Endiä, alettiin rakentaa heinäkuussa 1610 ja se valmistui syksyksi 1612. Testamentissaan 28. tammikuuta 1613 kuollut Bodley määräsi perintönsä käytettäväksi kirjastoasian edistämiseen. Silloisen kirjaston itäpuolella sijainneiden huonokuntoisten rakennusten tilalle hän ehdotti rakennettavaksi uuden yliopistorakennuksen, joka tarjoaisi opetustiloja mutta jonka kolmas kerros olisi varattu kirjaston käyttöön. Tämän Schools Quadranglen peruskivi muurattiin maaliskuun lopussa Bodleyn hautajaisia seuranneena päivänä. Vaikka Bodley toimi aloitteen tekijänä, suurin osa rahoituksesta kerättiin lainoin ja lahjoitusvaroin. Kolmanteen kerrokseen tuli kirjaston tilojen ohella myös Englannin ensimmäinen julkinen museotila ja taidegalleria. Schools Quadrangle valmistui vuonna 1624. Vanhan Bodleian Libraryn viimeinen laajennusosa pystytettiin Duke Humfrey’s Libraryn ja Divination Schoolin länsipäätyyn vuosina 1634–1637. Sinne varastoitiin lakimies John Seldenin lahjoittamat 8 000 kirjaa, minkä vuoksi se nimettiin Selden Endiksi.


title: Bodleian Library

text: Kirjasto tarvitsi kasvavine kokoelmineen aika ajoin lisää tilaa, mutta ensin sitä saatiin ottamalla Schools Quadranglen opetus- tai muissa käytöissä olleita tiloja kirjaston haltuun. Vasta 1800-luvulla tultiin tilanteeseen, jossa Bodleain Libraryn oli laajennuttava vanhojen rakennustensa ulkopuolelle. Vuonna 1860 se sai käyttöönsä 1700-luvulla rakennetun Radcliffe Cameran Schools Quadranglen eteläpuoliselta aukiolta. Sen alle rakennettiin maanalaisia varastotiloja 1909–1912. 1900-luvulla Bodleain Libraryn hallinnan alle liitettiin muutamia muita Oxfordin kirjastoja, kuten Radcliffe Science Library 1927, Rhodes Housen kirjasto 1929 ja Indian Instituten kirjasto 1927. Tämäkin helpotti osaltaan Bodleianin tilantarvetta, kun kokoelmia voitiin keskittää muuallekin. 1930-luvulla Broad Streetin pohjoispuolelle rakennettiin Giles Gilbert Scottin suunnittelema uusi kirjastorakennus, New Bodleian Library. Se valmistui vuonna 1940, mutta otettiin toisen maailmansodan vuoksi käyttöön vasta vuonna 1946. Vuonna 1975 Nuneham Courtenayhyn keskustan itäpuolelle valmistui varastokirjasto.


title: Bodleian Library

text: 2010-luvulla New Bodleian Librarylle tehtiin 80 miljoonan punnan remontti ja se uudelleennimettiin Weston Libraryksi remontointirahaa lahjoittaneen Garfield Westonin säätiön mukaan. Vuodesta 2011 suljettuna ollut rakennus avautui tutkijoille syyskuussa 2014. Yleisölle sen on tarkoitus aueta maaliskuussa 2015.


title: Bodleian Library

text: Bodleian Library on vain osa Oxfordin yliopiston kirjastopalveluja. Vuonna 2010 Oxford University Library Services vaihtoi nimensä muotoon Bodleian Libraries hyödyntääkseen Bodleian-nimen tunnettuutta laajemmin.


title: Bodleian Library

text: Bodleianin kirjastonjohtajan virallinen titteli on Sir Thomas Bodley’s Librarian, lyhyemmin Bodley’s Librarian. Heistä ensimmäinen oli Bodleyn palkkaama Thomas James, joka toimi tehtävässä vuoteen 1620. Kaikki johtajat olivat pappisvihkimyksen saaneita, kunnes tehtävään valittiin vuonna 1882 maallikko, kirjastonhoitaja Edward W. B. Nicholson. Bodleian Libraryn nykyinen johtaja on Richard Ovenden. Hänen edeltäjänsä Sarah Thomas oli ensimmäinen naispuolinen johtaja kirjaston yli 400-vuotisessa historiassa.


title: Sonia Sotomayor

text: Sonia Sotomayor (s. 25. kesäkuuta 1954 Bronx, Yhdysvallat) on yhdysvaltalainen juristi, joka on Yhdysvaltain korkeimman oikeuden tuomari. Presidentti Barack Obama nimesi hänet eläkkeelle jääneen David Souterin seuraajaksi 26. toukokuuta 2009. Ennen nimitystään Sotomayor toimi 17 vuotta liittovaltion tuomarina. Hän on oikeusistuimen kolmas naistuomari ja ensimmäinen latinotaustainen tuomari.


title: Sonia Sotomayor

text: Sotomayor valmistui ensin Princetonin yliopistosta vuonna 1976 ja sitten Yalen yliopiston oikeustieteellisestä tiedekunnasta vuonna 1979. Hän työskenteli apulaispiirisyyttäjänä New Yorkissa ja sen jälkeen yksityisessä lakitoimistossa vuoteen 1992 asti.


title: Sonia Sotomayor

text: Vuonna 1991 presidentti George H. W. Bush nimitti Sotomayorin tuomariksi eteläisen New Yorkin aluetuomioistuimeen (District Court), jossa hän toimi kunnes presidentti Bill Clinton nimitti hänet Yhdysvaltain valitustuomioistuimen toisen tuomiopiirin tuomariksi vuonna 1997.


title: Sonia Sotomayor

text: Presidentti Barack Obama nimitti Sotomayorin korkeimpaan oikeuteen keväällä 2009. Senaatin vahvistettua nimityksen äänin 68–31 Sotomayor vannoi virkavalansa 8. elokuuta 2009.


title: Jim Murphy

text:
James "Jim" Murphy (s. 23. elokuuta 1967 Glasgow, Skotlanti, Iso-Britannia)
on brittiläinen Labour-puolueen poliitikko ja parlamentin jäsen. Britannian pääministeri Gordon Brown nimitti hänet Skotlannin asioista vastaavaksi ministeriksi 3. lokakuuta 2008.


title: Jim Murphy

text: Murphyn ollessa teini-ikäinen hänen perheensä muutti Kapkaupunkiin Etelä-Afrikkaan Skotlannin vaikean taloustilanteen johdosta. Takaisin Skotlantiin hän palasi vasta 18-vuotiaana. Murphy toimi opiskelijavuosinaan tarjoilijana rahoittaakseen opiskelunsa Glasgowilaisessa Strathclyden yliopistossa, jossa hänet valittiin myös skotlantilaisen opiskelijaliiton ("National Union of Students Scotland") puheenjohtajaksi.


title: Jim Murphy

text:
Murphy toimi Skotlannin kansallisen opiskelijaliiton puheenjohtajana vuosina 1992 - 1994.
Vuonna 1994 hänet valittiin "National Union of Students of the United Kingdom" -opiskelijaliiton puheenjohtajaksi. Murphy toimi virassa vuoteen 1996 saakka.


title: Jim Murphy

text:
Murphy valittiin parlamentin jäseneksi ensimmäisen kerran vuonna 1997 Eastwoodin vaalipiiristä.
Vuodesta 2000 vuoteen 2001 Murphy oli jäsenenä parlamentin alahuoneen tarkastusvaliokunnassa, jonka tärkeimpänä tehtävänä on valtion taloudenhoidon valvonta. Maaliskuussa 2001 Murphy nimitettiin nuoremmaksi ministeriksi Helen Liddelin alaisuuteen
, joka toimi silloin Skotlannin asioista vastaavana ministerinä. Vuosien 2001 ja 2005 parlamenttivaaleissa Murhpy uusi paikkansa parlamentissa. Vuoden 2005 vaalien jälkeen Murphy toimi hallituksen kabinettiministerinä, jonka vastuualueeseen kuului esimerkiksi julkisten palveluiden uudistaminen.


title: Jim Murphy

text: Kesäkuussa 2007 Murphy nimitettiin Britannian eurooppaministeriksi. Lokakuussa 2008 pääministeri Gordon Brown nimitti Murphyn Skotlannin asioiden ministeriksi ministerikierrätyksen yhteydessä.


title: Jim Murphy

text: Murphyllä on Claire-niminen vaimo, joka on ammatiltaan opettaja. Parilla on kolme lasta, kaksi poikaa ja yksi tytär.


title: Jim Murphy

text: Murphy on Celtic FC -jalkapalloseuran kannattaja.


title: Jalohaukat (suku)

text: Jalohaukat ("Falco") on jalohaukkojen heimoon kuuluva lintusuku. Jalohaukkojen sukuun kuuluu BirdLifen mukaan kolmekymmentäkahdeksan lajia.


title: Camden

text: Camden ("London Borough of Camden") on yksi Lontoon 32 aluehallintoyksiköstä eli kaupunkipiiristä. Se muodostettiin vuonna 1965 yhdistämällä Hampsteadin, Holbornin ja St Pancrasin kaupunginosat. Camdenissa asui vuonna 2011 noin 220 100 ihmistä.


title: Camden

text: Camden sijaitsee Lontoon Cityn luoteispuolella ja Westminsterin pohjoispuolella. Camdenissa sijaitsevat muun muassa British Museum ja British Library sekä suuri puistoalue, Regent's Park, jossa on myös Lontoon eläintarha. Camdenissa on myös useita oppilaitoksia, esimerkiksi Lontoon yliopisto.


title: Sukuseurojen keskusliitto

text: Sukuseurojen keskusliitto ry (SSK) toimii suomalaisten sukuyhteisöjen yhdyselimenä ja edistää uusien sukuseurojen perustamista sekä suku- ja henkilöhistoriallista tutkimustyötä. SSK:n tavoitteena on saada kaikki suomalaiset sukuseurat keskenään järjestölliseen yhteistyöhön.


title: Sukuseurojen keskusliitto

text: SSK toimii yhteistyössä muiden vastaavien järjestöjen, kuten Suomen Sukututkimusseuran ja Karjalan Liiton kanssa. SSK on myös kouluttava järjestö, joka järjestää muun muassa yhdistystoiminnan toimihenkilökursseja, sukuseuratyön kehittämiskursseja ja sukuseurajulkaisujen työstämiskursseja.


title: Sukuseurojen keskusliitto

text: Liitto perustettiin keväällä 1979 nimellä Sukuyhteisöjen Tuki. Vuonna 1991 yhdistyksen nimi muutettiin Sukuseurojen Keskusliitoksi. Uusi nimi ilmensi paremmin 1990-luvun toimintatapojen muutosta ja keskusliiton lisääntyneitä palvelumahdollisuuksia. SSK:n toimiston tehtäviin kuuluu sukuseuratoiminnan ja sukututkimuksen tekeminen tunnetuksi sekä yhdistysten opastus ja neuvonta.


title: Sukuseurojen keskusliitto

text: Keskusliitto julkaisee Suomen kulttuurilehtien luetteloon kuuluvaa Sukuviesti-lehteä, jonka vastaava toimittaja on Eine Kuismin. SSK tuottaa sukuseurojen ja harrastajien käyttöön kirjallista materiaalia, kuten alan oppi- ja käsikirjoja. SSK:n pääsihteeri on Eine Kuismin ja hallituksen puheenjohtajana toimii Irina Baehr-Alexandrowsky.


title: Cecilia Malmström

text: Anna "Cecilia" Malmström (s. 15. toukokuuta 1968 Tukholma) on ruotsalainen poliitikko, joka on toiminut marraskuusta 2014 EU:n kauppapolitiikasta vastaava komissaarina. Aiemmin Malmström oli sisäasioista vastaavana komissaarina vuosina 2010–2014. Ennen nimitetystään EU-komissaariksi hän toimi Ruotsin eurooppaministerinä 6. lokakuuta 2006 lähtien, ja ennen ministerinvirkaansa hän oli vuodesta 1999 Euroopan parlamentin jäsen. Malmström kuuluu Kansanpuolue liberaaleihin ("Folkpartiet liberalerna"). Puolue kuuluu Euroopan liberaalidemokraattien liiton ryhmään.


title: Cecilia Malmström

text: Cecilia Malmström syntyi Tukholmassa, mutta kasvoi Göteborgissa ja Ranskassa. Hän puhuu sujuvasti ruotsia, englantia, espanjaa ja ranskaa sekä jonkin verran saksaa ja italiaa. Malmström asuu Brysselissä yhdessä miehensä ja kaksostyttöjensä kanssa. Malmström on koulutukseltaan politiikan tutkimuksen tohtori ja on opettanut sekä tehnyt tukimusta Göteborgin yliopistossa.


title: Cecilia Malmström

text: Ollessaan europarlamentin jäsen Malmström kuului ulkoasianvaliokuntaan. Hän oli myös sisämarkkina- ja kuluttajansuojavaliokunnan varajäsen. Europarlamenttiuransa aikana Malmström oli mukana nettikampanjassa, jonka päämääränä oli tehdä Brysselistä pysyvästi Euroopan parlamentin toimipaikka. Nykyisen käytännön mukaan Euroopan parlamentti kokoontuu tietyin väliajoin myös Strasbourgissa.


title: Cecilia Malmström

text: Malmström kannattaa Ruotsin liittymistä Euroopan yhteisvaluutta euroon. Elokuussa 2007 hän ehdotti uutta kansanäänestystä euron käyttöönotosta Ruotsissa. Ensimmäinen äänestys oli vuonna 2003, jolloin euroa ei haluttu ottaa Ruotsissa käyttöön.


title: Cecilia Malmström

text: Ruotsin hallitus nimitti 17. marraskuuta 2009 Malmströmin komissaariehdokkaaksi uuteen EU-komissioon. Hän toimi EU:n sisäasioista vastaavana komissaarina Barroson komissiossa vuosina 2010–2014.


title: Sukuviesti

text: Sukuviesti on Sukuseurojen Keskusliitto SSK ry:n julkaisema, viisi kertaa vuodessa ilmestyvä sukuseurojen, sukututkimuksen, historian ja kulttuurin aikakauslehti, joka kuuluu Suomen kulttuurinlehtien luetteloon. Sukuviesti -lehden teema on "Sukumme eilen, tänään ja huomenna". Lehden toimitus on Espoossa ja vastaava toimittaja on Eine Kuismin.


title: Sukuviesti

text: Sukuviestin aihepiirit jakautuvat kolmeen ryhmään:


title: S/S Tornator II

text: S/S Tornator II on nykyään Helsingissä oleva höyryhinaaja, joka valmistui vuonna 1906 Varkautelaiselta Paul Wahl & Co:n maineikkaalta konepajalta. Hinaaja rakennettiin valmistusnumerolla 418, yhtenä Oy Tornator Ab:n tilaaman neljän linjahinaajan sarjaa. Alus toimi Saimaalla Tornator-yhtiön palveluksessa vuoteen 1931, jolloin se yritysfuusion myötä liitettiin Enso-Gutzeit Oy:n Saimaan laivastoon.


title: S/S Tornator II

text: Laiva ostettiin yksityisomistukseen vuonna 1969, maalattiin valkoiseksi ja sai nimen Amanda. Laiva siirrettiin merelle 1970-luvulla ja jostain syystä siitä poistettiin höyrykattila 1980-luvulla. Se makasi erilaisissa paikoissa Helsingin edustalla ja pääsi todella huonoon kuntoon, kunnes laivan kunnostustyöt aloitettiin omistajan vaihduttua 1996.


title: S/S Tornator II

text: Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Elmira Jackals

text: Elmira Jackals on yhdysvaltalainen jääkiekkoseura Elmirasta, New Yorkista. Joukkue pelaa nykyisin ECHL-liigassa Amerikan konferenssin pohjoisessa divisioonassa. Elmira Jackals toimii NHL-seura Ottawa Senatorsin ja AHL-seura Binghamton Senatorsin farmijoukkueena. Suomalaisista Antti Mäkikyrö ja Riku Helenius ovat edustaneet seuraa.


title: Elmira Jackals

text: Elmira Jackals perustettiin vuonna 2000 Columbus Blue Jacketsin farmijoukkueeksi UHL-sarjaan. Farmisopimus päättyi jo yhden kauden jälkeen, minkä jälkeen seura toimi itsenäisenä vuoteen 2007 asti.


title: Elmira Jackals

text: Jackals saavutti pudotuspelipaikan jo ensimmäisellä kaudellaan 2000–2001, mistä putosi ensimmäisellä kierroksella. Seuraavalla kaudella seura pääsi finaaliin saakka häviten sen Muskegon Furylle voitoin 4–2. Tämä jäi joukkueen parhaaksi suoritukseksi UHL-liigassa. Jackals putosi 2002–2003 pudotuspeleissä toisessa erässä, ja 2003–2004 se pelasi jälleen finaaleissa, mutta hävisi jälleen Muskegon Furylle nyt suoraan neljässä ottelussa.


title: Elmira Jackals

text: Tämän jälkeen Jackalsia ei enää UHL:n pudotuspeleissä nähty. Kausi 2006–2007 oli seuralle todella huono, jota varjostivat myös avainpelaajien loukkaantumiset. Päävalmentajankaan vaihto ei auttanut, ja joukkue jäi sarjassa viimeiseksi. Ainoana kauden valopilkkuna oli hyökkääjä Frank Littlejohnin tekemä seuran uusi maaliennätys, 43 maalia kaudessa. Kauden päätteeksi seurajohto ilmoitti Jackalsin siirtyvän ECHL-sarjaan.


title: Elmira Jackals

text: ECHL-liigassa Jackalsista tuli jälleen Columbus Blue Jacketsin sekä AHL-seura Syracuse Crunchin farmijoukkue. Seura uusi pelipaitansa ja logonsa ensimmäiseksi kaudekseen 2007–2008. Kaudella sattui ikävä onnettomuus, kun joukkue oli palaamassa bussilla vierasottelusta Cincinnatista. Bussi kolaroi moottoritiellä ja useat pelaajat loukkaantuivat lievästi. Kausi oli lopulta kuitenkin onnistunut, ja Jackals saavutti pudotuspelipaikan, joskin seura putosi toisella kierroksella.


title: Elmira Jackals

text: Kaudeksi 2008–2009 Jackals teki sopimuksen Ottawa Senatorsin ja Binghamton Senatorsin kanssa, mikä teki Jackalsista niiden farmijoukkueen.


title: Elmira Jackals

text: "O = ottelut, V = voitot, H = häviöt, JH = jatkoaikahäviöt, P = pisteet, TM = tehdyt maalit, PM = päästetyt maalit"


title: Elmira Jackals

text: "(Tilanne 22. syyskuuta 2017)"


title: The Hobbit (vuoden 1977 elokuva)

text: The Hobbit on Jules Bassin ja Arthur Rankinin ohjaama animaatioelokuva vuodelta 1977. Elokuva perustuu J. R. R. Tolkienin romaaniin "Hobitti eli sinne ja takaisin". Sama tuotantoryhmä teki myös vuonna 1980 julkaistun "The Return of the King" -elokuvan.


title: The Hobbit (vuoden 1977 elokuva)

text: "The Hobbitin" televisioensi-ilta oli Yhdysvalloissa 27. marraskuuta 1977. Suomessa Future Film julkaisi sen DVD:llä ja elokuva dubattiin suomeksi.


title: Sými (kaupunki)

text: Sými () on Kreikan kaupunki, joka sijaitsee Sýmin saarella Dodekanesian saaristossa ja kuuluu Sýmin kuntaan, Ródoksen alueyksikköön ja Etelä-Egean saarten alueeseen. Kaupungin väkiluku on 2 354 (vuonna 2011). Kaupunki on Sýmin saaren pääkaupunki sekä Sýmin kunnan kuntakeskus.


title: Sými (kaupunki)

text: Sýmin kaupunki sijaitsee Sýmin saaren pohjoisrannikolla luonnonsatamalahden pohjukassa. Se muodostuu kahdesta osasta. Niistä toinen on Gialós eli Káto Pólis (”Alempi Kaupunki”), joka käsittää sataman ympäristön. Toinen on Chorió eli Áno Sými (”Ylempi Sými”), joka sijaitsee sataman yläpuolella.


title: Sými (kaupunki)

text: Gialóksen talot on rakennettu pääasiassa 1800-luvulla. Ne edustavat uusklassismia. Chorión talot sen sijaan ovat huomattavasti vanhempia. Sýmin sataman länsipuolella sijaitsee vuonna 1884 rakennettu kellotorni.


title: Sými (kaupunki)

text: Chorióssa sijaitsevalla akropoliilla oli antiikinaikainen temppelialue ennen kuin vuonna 1407 Johanniittain ritarikunnan ritarit rakensivat akropoliille linnoituksen. Suuri osa linnoituksesta paloi toisen maailmansodan lopulla saksalaisten jätettyä sinne dynamiittia.


title: Sými (kaupunki)

text: Chorióssa toimii Sými-museo, joka esittelee Sýmin saaren historiaa. Museossa on esillä käsikirjoituksia ja veistoksia hellenistiseltä ja roomalaiselta ajalta, bysanttilaisia kolikoita ja ikoneja, kansantaidetta sekä esimerkiksi "gοuneláti", joka on Sýmin naisten perinteinen asu. Museon vieressä sijaitsee Chatziagapitóksen talo Sýmin suuruuden aikakaudelta 1800-luvulta. Kaupungissa toimii myös merenkulun historiaa esittelevä merimuseo.


title: Sými (kaupunki)

text: Chorióssa sijaitsee Ágios Geórgioksen kirkko, joka on rakennettu 1800-luvun lopulla. Kirkossa on harvinainen kivimosaiikki, jossa on kuvattuina hurjia merenneitoja. Merenneitoja on Kreikan kansanperinteessä syytetty myrskyistä, jotka ovat upottaneet laivoja.


title: Sými (kaupunki)

text: Chorión ja Gialóksen välillä sijaitsee Noúlian kukkula, jolla sijaitsee luultavasti spartalaisten vuosina 411–412 eaa. pystyttämä hautamuistomerkki. Lisäksi Noúlialla on 20 tuulimyllyn rauniot.


title: Kuusensuopursuruoste

text:
Kuusensuopursuruoste ("Chrysomyxa ledi" var. "ledi") on ruostesieni, jonka isäntäkasvina vuorottelevat suopursu ja metsäkuusi. Se leviää kuuselle soisilla alueilla Pohjois-Euroopassa harvakseltaan noin kymmenen vuoden välein ja aiheuttaa sekä nuorten versojen kellastumista että toisinaan jopa vesistöjen pinnalla ajelehtivia, sinänsä vaarattomia leväkukintoja muistuttavia oranssinkeltaisia lauttoja.
Sienen suopursussa kehittyvät talvi-itiöt ovat läpimitaltaan noin 0,02-0,03 mm ,ja ne saastuttavat kuusia, jossa vuorostaan kehittyy sienikuromia ja helmi-itiöitä. Kuusi ei yleensä kuole tautiin, mutta tuorein vuosiverso kuolee.


title: Kuusensuopursuruoste

text: Tauti on kuvattu vuonna 1879. Erityisesti Koillis-Suomessa, kuten Kainuussa ja Kuusamossa, kuusensuopursuruostetta esiintyy tiheämmin kuin muualla maassa.


title: Kuusensuopursuruoste

text: Alppiruusuilla tavataan ruosteen muotoa "Chrysomyxa ledi var. rhododendri".


title: Blockfest

text: Blockfest on hip-hop-kulttuurille omistettu kaupunkifestivaali, joka järjestettiin ensimmäisen kerran elokuussa 2008 ja toisen kerran 21.–22. elokuuta 2009 Tampereen Pakkahuoneella. Tapahtumaa on viime vuosina järjestetty Tampereen keskustassa Ratinan Stadionin lähettyvillä aivan Laukontorin ja Koskikeskuksen tuntumassa.


title: Blockfest

text: Blockfestia tähdittävät Suomen suosituimmat hip-hop-artistit, kuten muun muassa Fintelligens, Cheek, Asa, Lord Est ja Redrama. Mukana on myös ulkomaisia artisteja, kuten Capone-N-Noreaga Yhdysvalloista.


title: Blockfest

text: Vuoden 2017 elokuun 18.–19. päivä järjestettävä Blockfest on Suomen ensimmäinen festivaali, jolla ei voi maksaa enää käteisellä rahalla mitään. Maksut hoidetaan Pivo-maksurannekkeella, joka toimii myös sisäänpääsyrannekkeena. Blockfest juhlii 10. kertaansa vuonna 2017.


title: Blockfest

text: Ajankohta: 17.- 18 elokuuta


title: Blockfest

text: Ulkomaalaiset esiintyjät: Juicy J , Post Malone , $uicideboy$ , Nas , 6ix9ine , Noah Carter , Ferg , Pusha T


title: Blockfest

text: Kotimaiset esiintyjät: Cheek, Adi L Hasla, DJ Kridlokk & DJ Ibusal , Cledos, Gasellit, Evelina, Julma H & Sairas T, Gettomasa, Mouhous, Ibe, SONNY, Kube & Eevil Stöö, Versace Henrik & NCO & Musta Hanhi, Mikael Gabriel, Nelli Matula, Pyhimys, Reino Nordin, Töölön Ketterä, Fintelligens & Kapasiteettiyksikkö, Paperi T, JVG, Asa & Laineen Kasperi, Aste, Dj Mista S, DJ Taste, Dj Vicky, Kingfish, Nikke Ankara, PastoriPike & Aito G, Tippa & Bizi, View


title: Blockfest

text: Ajankohta: 18.–19. elokuuta


title: Blockfest

text:
Ulkomaiset esiintyjät: Wiz Khalifa , Migos , Lil Wayne , $uicideboy$ , Tory Lanez , Skepta
Kotimaiset esiintyjät: JVG, Profeetat, Arttu Lindeman, Gasellit, Kemmuru, Lihamyrsky & Karri Koira, Likanen Etelä, Nikke Ankara, Tippa-T & Bizi, Töölön Ketterä, MC Taakibörsta & Tuomio & Kone, Tommishock & Kalifornia-Keke, View, Avain - Punainen Tiili, Paperi T, Evelina, Gettomasa, Juju & Jones & Ewe, Kube, Kingfish, Mikael Gabriel, Pajafella  & NCO & Versace Henrik, Rähinä Special (Brädi, Nelli Matula, Spekti, Timo Pieni Huijaus, Uniikki), Reino Nordin, KC/MD Mafia, SMC Lähiörotat, Särre, Tiger Hoods, Tuuttimörkö, Tykopaatti, Vähäiset Äänet


title: Blockfest

text: Ajankohta: 19.–20. elokuuta


title: Blockfest

text: Ulkomaiset esiintyjät: A$AP Rocky , Big Sean , G-Eazy , Nas , Post Malone , Yung Lean


title: Blockfest

text: Kotimaiset esiintyjät: Brädi, Cheek, Eevil Stöö, Elastinen, Evelina, Gasellit, Gettomasa, Hans Väkevä, JVG, JXO, Kalle Kinos, Kasmir, Khid, Kube, Lyömättömät, Mikael Gabriel, Nikke Ankara, Paperi T, Petos, Raappana, Rähinä Special (Spekti, Timo Pieni Huijaus, Uniikki), Reino Nordin, Ruger Hauer ft. Regina, Sairas T x OD Kokemus, SOFA, Teflon Brothers, The Three Smiths (Ekow, Gracias, Noah Kin), Tippa-T, Töölön Ketterä, TRE-Funk III (6mäki, Hannibal, Haamu), View, Yungin Takeover


title: Blockfest

text: Ajankohta: 21.–22. elokuuta


title: Blockfest

text: Ulkomaiset esiintyjät: Wiz Khalifa , Mobb Deep , T.I. , Ty Dolla $ign , Young Thug


title: Blockfest

text: Kotimaiset esiintyjät: Cheek, Aivovuoto X DJ Kridlokk X Tuuttimörkö, Elastinen, Asa, Gettomasa, Atomirotta, Hannibal & Hot Heros, Dxxxa D & Hzzzt, Jussi Kuoma, Gasellit, Kasmir, JVG, Korstortaatio, Laineen Kasperi ja Palava Kaupunki, Kube x Mäkki, Adi L Hasla, Likanen Etelä, Lyömättömät, Mnttt, Mikael Gabriel, Pyhimys, Nikke Ankara, Eveliina, Aste, Raappana, Pajafella, Ruudolf, Karri Koira, Paperi T, SMC Lähiörotat, Spekti, Stepa & Are, Teflon Brothers, The Megaphone State, Tippa T, Uniikki


title: Blockfest

text: Ajankohta: 1.–2. elokuuta.


title: Blockfest

text: Ulkomaiset esiintyjät: Snoop Dogg , Memphis Bleek , Freeway , Chung Cvrtier, Rick Ross


title: Blockfest

text: Kotimaiset esiintyjät: Cheek, Kalle Kinos, Jukka Poika, Gasellit, Tippa-T, Aksim, Musta Barbaari, KC/MD Mafia, Laineen Kasperi, Ruudolf & Karri Koira, Juju, Brädi, Timo Pieni Huijaus, Solonen & Kosola, Asa, Kube x Mäkki


title: Blockfest

text: Ajankohta: 23–24. elokuuta.


title: Blockfest

text: Ulkomaiset esiintyjät: Wu-Tang Clan , Mac Miller


title: Blockfest

text: Kotimaiset esiintyjät: Asa, Brädi, Cheek, Eevil Stöö & Dj Kridlokk, Elastinen, Jukka Poika, Julma Henri & Roope K, Juno, JVG, Kemmuru, Majuri, Mikael Gabriel, Petri Nygård, Raappana, Redrama, Ruger Hauer, Ruudolf & Karri Koira, SMC Lähiörotat, Solonen & Kosola, Stig, Teflon Brothers


title: Blockfest

text: Ajankohta: 17.–18. elokuuta.


title: Blockfest

text: Ulkomaiset esiintyjät: Ice Cube , Talib Kweli ,  Lazee


title: Blockfest

text: Kotimaiset esiintyjät: Asa, Chebaleba, Cheek, Eevil Stöö & DJ Kridlokk, Elokuu, Felix Zenger, Gasellit, Gracias feat. Noah Kin, Juju, Jukka Poika, JVG, Karri Koira, Kuningas Pähkinä & Setä Tamu, Mikael Gabriel, Paleface, Perhosveitsi-Heikki & Lika-Aki, Raappana, Rähinä, Ruger Hauer, Ruudolf, SMC Lähiörotat, Solonen, Stig


title: Blockfest

text: Ajankohta: 19.–20. elokuuta.


title: Blockfest

text: Ulkomaiset esiintyjät: Bun B , Looptroop Rockers


title: Blockfest

text: Kotimaiset esiintyjät: Cheek, Edu & Davo (No Smoking Team), Idän Ihme & Kalevan Komitea, Jare & VilleGalle, Jukka Poika, Jätkäjätkät, Paleface, Petri Nygård, Raappana, Rähinä Live, Ruudolf & Kemmuru, Stepa & Are, SMC Lähiörotat, Mikael Gabriel, Urbaanilegenda


title: Blockfest

text: Ajankohta: 20. – 21. elokuuta.


title: Blockfest

text: Ulkomaiset esiintyjät: Adam Tensta & St. John's dance , Freeway & Jake One , Looptroop Rockers , Freeway & Jake One


title: Blockfest

text: Kotimaiset esiintyjät: mm. Petri Nygård, Asa, Joku roti mafia special (Hannibal, Stepa, Tykopaatti, Edorf, Dj Massimo, Tapani Kansalainen), Juno, FlowboysFam, Brädi, Cheek, Kymppilinja, Flegmaatikot, Raappana, Kemmuru, Rähinä Live (Fintelligens, Timo Pieni Huijaus, Puhuva Kone, Uniikki, Tasis, Spekti), Veljenpojat, Mikael Gabriel


title: Blockfest

text: Ajankohta: 21.–22. elokuuta.


title: Blockfest

text: Ulkomaiset esiintyjät: Adam Tensta , Capone-N-Noreaga


title: Blockfest

text: Kotimaiset esiintyjät: mm. Steen1, Flegmaatikot, Cheek, Lord Est, Asa, Fintelligens, Uniikki & Timo Pieni Huijaus (Blockfest Special), Markat Takas!, Mikael Gabriel, Redrama, Signmark, Veljenpojat


title: Blockfest

text: Ulkomaiset esiintyjät: Clipse


title: Blockfest

text: Kotimaiset esiintyjät: Fintelligens, Cheek, Kapasiteettiyksikkö, Joniveli, Loost Koos, Saurus, Majakka, Raimssi


title: Joan Gamper

text: Joan Gamper (alk. Hans-Max Gamper, 22. marraskuuta 1877 Winterthur, Sveitsi – 30. heinäkuuta 1930) oli sveitsiläinen jalkapalloilija ja seurajalkapalloilun kehittäjä. Hänet tunnetaan parhaiten FC Barcelonan perustajana, pelaajana ja moninkertaisena seurapresidenttinä.


title: Joan Gamper

text: Barcelonassa pelattu harjoitusturnaus on vuodesta 1966 lähtien nimetty hänen mukaansa "Torneig Joan Gamperiksi".


title: Mustat silmät (täsmennyssivu)

text: Mustat silmät voi tarkoittaa ainakin seuraavia asioita:


title: Fazerina

text: Fazerina on Fazerin valmistama, tryffelitäytteinen suklaa, jota myydään 44 gramman patukkana ja 100 gramman suklaalevynä. Fazerina tuli myyntiin vuonna 1953.


title: Fazerina

text: Tammikuussa 2009 tuli myyntiin patukka Fazerina Caramel, jossa tryffelitäyte on yhdistetty crème brûléen makuun.


title: Fazerina

text: Keväällä 2012 tuli myyntiin Fazerina-jäätelötuutti.


title: Ulappakeiju

text: Ulappakeiju ("Pelagodroma marina") on pieni ulappalintujen lahkoon kuuluva avomerilintu.


title: Ulappakeiju

text: Linnun pituus on 19–21 cm ja siivenkärkien väli 41–44 cm. Ulappakeiju on Euroopan ja Välimeren alueen ainoa keiju, jonka alapuoli on valkea. Se on muodoltaan etelänkeijumainen ("Oceanites oceanicus") mutta on hieman suurempi, ja sen nokka ja jalat ovat pitemmät. Sen siivet ovat suuret, pitkät ja leveät keskeltä. Pyrstö sekä siivet päältä ovat mustahkot, ja ne erottuvat hyvin harmaasta selästä, päälaesta, vaaleanharmaasta peitinhöyhenkentästä ja harmaanvalkoisesta yläperästä. Tummaa naamaria ympäröi valkea. Selän harmaa ulottuu alas rinnansivuille.


title: Ulappakeiju

text: Ulappakeijun pesäkolosta kuuluu ontto, kumea, rauhallisesti toistettu ”koo, koo, koo...”, johon voi joskus sekoittua myös kitiseviä, ohuita ”kji”-ääniä.


title: Ulappakeiju

text: Lajin pesimäalueen laajuudeksi on arvioitu 50 000–100 000 neliökilometriä ja yksilömääräksi koko maailmassa 2 000 000 lintua. Latham kuvaili lajin holotyypin Río de la Platan suulta 1790.


title: Ulappakeiju

text: Se pesii Australiassa Heard ja McDonaldinsaarilla, Uudessa-Seelannissa, Saint Helenalla, Uruguayssa, Espanjassa ja Portugalissa Selvagenssaarilla satojentuhansien yksilöiden voimin. Kap Verdellä laji pesii kolmella saarella, joiden kannan koko on 5 000–10 000 paria. Kanariansaarilla pesii pieni 24–30 parin populaatio.


title: Ulappakeiju

text: Laji on myös ennen pesinyt Ranskan eteläisillä ja antarktisilla alueilla.


title: Ulappakeiju

text: Pari kaivaa itse pesäonkalon pehmeään maahan. Naaras munii yhden munan, Kap Verdellä tammi-maaliskuussa ja Kanariansaarilla maalis-huhtikuussa. Poikaset lähtevät pesästä kahdeksan-kymmenen viikon ikäisinä.


title: Ulappakeiju

text: Lintua nähdään harvoin merellä, ja se käy maakolossa sijaitsevassa pesässään vain öisin. Se seuraa delfiiniparvia ja liitää matalalla vedenpinnan päällä jäykin siivin ja polkee vedenpintaa pitkillä jaloillaan.


title: Ruskosuula

text: Ruskosuula ("Sula leucogaster") on keskikokoinen suuliin lahkoon kuuluva merilintu.


title: Ruskosuula

text: Linnun pituus on 65–75 senttiä ja siivenkärkien väli 135–150 senttiä. Se on suulaa ("Morus bassanus") selvästi pienempi, ja sen pyrstön kärki on hieman pyöreämpi. Linnun väristys on päältä kokonaan tumma, alta ruskea, siiven alapeitinhöyhenet ja vatsa ovat valkoiset. Nuorella linnulla on vatsassa vaaleaa ruskeanharmaata. Muuten tummasta päästä erottuu vaalea naama ja suuri nokka. Nokan tyvi on pesimäaikaan sinertävä.


title: Ruskosuula

text: Lajin pesimäalueen laajuudeksi on arvioitu 50 000–100 000 km² ja yksilömääräksi on koko maailmassa arvioitu 200 000 lintua.


title: Ruskosuula

text: Ruskosuula pesii trooppisilla rannikkovesillä kaikilla kolmella suurimmalla valtamerellä Suomea lähimpänä se pesii Punaisenmeren saarilla.


title: Ruskosuula

text: Lajia tavataan harhailevana Yhdysvalloissa.


title: Ruskosuula

text: Ruskosuula sukeltaa suulan tavoin jyrkästi syöksyen, mutta toisinaan myös loivemmassa kulmassa, melkein kuin ohimennen. Se lepäilee usein poijuilla.


title: Kanshi

text: Kanshi (漢詩) on japaninkielinen termi yleisesti kiinalaiselle runoudelle mutta erityisesti japanilaisten runoilijoiden kiinaksi kirjoittamille runoille. Kirjaimellisesti se merkitsee "han-runoutta". Kanshi oli suosituin runouden muoto Japanissa Heian-kauden alkupuolella japanilaisen ylhäisön piirissä ja oli vallalla aina nykyaikaan asti.


title: The Return of the King (vuoden 1980 elokuva)

text: The Return of the King on Jules Bassin ja Arthur Rankin Jr:n yhdessä ohjaama, televisioon tuotettu animaatioelokuva vuodelta 1980. Se perustuu J. R. R. Tolkienin romaaniin "Taru sormusten herrasta", lähinnä sen kolmanteen osaan "Kuninkaan paluu".


text: Sama tuotantoryhmä teki aiemmin, vuonna 1977, elokuvan "The Hobbit" Tolkienin "Hobitti"-teokseen perustuen.


title: Tosiasiallinen hallintotoiminta

text: Tosiasiallinen hallintotoiminta on se julkishallinnon toiminnan osa, jossa ei käytetä julkista valtaa. Sillä ei vaikuteta kansalaisten ja yhteisöjen oikeuksiin tai velvollisuuksiin, vaan luodaan edellytyksiä esimerkiksi elinkeinoelämälle sekä sosiaali- ja sivistyspalveluiden toteuttamiselle. Sen piiriin kuuluvat erilaiset koulutus-, huolto- ja hoitotoimet, julkinen tiedotus ja hallintoelinten epäviralliset toiminnat. Rajan vetäminen tosiasiallisen hallintotoiminnan ja hallinnollisen sääntelyn ja muun yksipuolisen julkisen vallan käytön välille on käytännössä melko suhteellista. Esimerkiksi ihmistä hoidettaessa saatetaan rajoittaa hänen itsemääräämisoikeuttaan ja viranomaisten tiedotus saattaa ohjata yleistä mielipidettä.


title: Tosiasiallinen hallintotoiminta

text: Julkisten palvelujen tuottamisen muodot ja organisaatio muistuttavat usein yksityisessä toiminnassa käytettyjä. Niissä käytetään vähän kirjallista toimintaa ja hallintoa, ja myös julkisen vallan käyttö on taka-alalla. Hallinnolliseen toimintaan viittaa se, että tosiasiallisessa hallintotoiminnasta huolehtivat hallintoelimet, hyvinvointipalvelujen saaminen perustuu hallintopäätöksiin ja toimintaa ohjataan julkisoikeudellisella lainsäädännöllä.


title: Dig Your Own Hole

text: Dig Your Own Hole on brittiläisen The Chemical Brothersin toinen studioalbumi. Albumi julkaistiin 7. huhtikuuta 1997 Junior Boy's Own -levy-yhtiön kautta.


title: Dig Your Own Hole

text: Vuonna 1998 Q -lehti äänesti albumin kaikkienaikojen parhaiden albumien -listan 49. sijalle.


title: Dig Your Own Hole

text: Vuonna 2004 kyseisestä ja edellisestä "Exit Planet Dust" -albumista julkaistiin boksi.


title: Liga Deportiva Universitaria de Quito

text: Liga Deportiva Universitaria de Quito on jalkapalloseura Ecuadorin pääkaupungista Quitosta. Sen edustusjoukkue pelaa maan korkeimmalla sarjatasolla Serie A:ssa.


title: Liga Deportiva Universitaria de Quito

text: LDU:n juuret ovat Ecuadorin keskusyliopiston urheilujoukkueissa. Seura perustettiin virallisesti vuonna 1930. Se on yhdeksällä kansallisella mestaruudellaan yksi Ecuadorin menestyneimmistä. Vuonna 2008 seura voitti Copa Libertadoresin ja vuonna 2009 Recopa Sudamericanan, jotka olivat ensimmäiset minkään ecuadorilaisseuran voittamat kansainväliset mestaruudet. Vuoden 2008 seurajoukkueiden MM-kilpailuissa LDU sijoittui toiseksi.


title: Liga Deportiva Universitaria de Quito

text: LDU:n paikalliskilpailijoita ovat Aucas, Deportivo Quito ja El Nacional. Seuran kotistadion on yli 50 000 katsojapaikan Estadio de Liga Deportiva Universitaria, joka tunnetaan myös nimellä Casa Blanca ().


title: Kirkonkulman koulu

text: Kirkonkulman koulu voi tarkoittaa seuraavia:


title: Töyhtöparatiisimonarkki

text: Töyhtöparatiisimonarkki ("Trochocercus cyanomelas") on laajalla alueella Afrikassa Saharan autiomaan eteläpuolella tavattava monarkkeihin kuuluva varpuslintu.


title: Töyhtöparatiisimonarkki

text: Kooltaan töyhtöparatiisimonarkki on noin 13–14 cm. Koiraan pää ja päälaella oleva töyhtö ovat väriltään sinimustat. Rinta on musta muodostaen kontrastin valkoiselle vatsalle. Siivet ovat tummat ja niissä on valkoinen sippijuova. Töyhtöparatiisimonarkin pyrstö on harmaa. Naaraat ovat vaaleampia, päästään ja selästään tumman harmaita. Vatsa on naaraillakin valkoinen. .. Töyhtöparatiisimonarkki muistuttaa ulkonäöltään mustatöyhtömonarkkia ("Elminia albonotata") , mutta eroaa siitä valkoisten siipijuovien ja valkoisemman vatsansa perusteella.


title: Töyhtöparatiisimonarkki

text: Töyhtöparatiisimonarkin elinympäristöä ovat itäisen ja eteläisen Afrikan rannikkojen pensaikkokerrokset, rannikkometsät ja vuoristometsät lähellä puroja. Laji elää yleensä yksin tai pareittain.


title: Töyhtöparatiisimonarkki

text: Laji muodostaa pareja, jotka kestävät kunnes toinen linnuista kuolee. Töyhtöparatiisimonarkki rakentaa pesän puuhun tai pensaaseen. Naaras munii pesään kahdesta kolmeen valkoista munaa.


title: Töyhtöparatiisimonarkki

text: Töyhtöparatiisimonarkin ravinto koostuu hyönteisistä, joita se pyydystää ilmasta.


title: Exit Planet Dust

text: Exit Planet Dust on brittiläisen The Chemical Brothersin ensimmäinen studioalbumi, joka julkaistiin kesäkuussa 1995.


title: Exit Planet Dust

text: Vuonna 2004 kyseisestä ja seuraavasta "Dig Your Own Hole" -albumista julkaistiin boksi.


title: Gunnar Ståhle

text: Gunnar Adolf Ståhle (24. elokuuta 1902 Helsinki – 20. huhtikuuta 1980 Helsinki) oli suomalainen diplomi-insinööri ja yritysjohtaja. Hän toimi lentoyhtiö Aero Oy:n eli nykyisen Finnairin toimitusjohtajana vuosina 1929–1945.


title: Gunnar Ståhle

text: Diplomi-insinööriksi Teknillisestä korkeakoulusta 1925 valmistunut Ståhle tuli Aeroon teknilliseksi johtajaksi vuonna 1928. Hän oli toiminut ilmavoimissa insinöörinä sekä saanut lentäjän koulutuksen. Yhtiön perustajan ja ensimmäisen toimitusjohtajan Bruno Lucanderin kuoltua yllättäen elokuussa 1929 Ståhle nimitettiin hänen seuraajakseen kaksi päivää myöhemmin eli 12. elokuuta 1929. Hän oli tuolloin vasta 27-vuotias. Ståhle hankki Aerolle runsaasti lentokoneita Saksasta ja solmi sinne yhteyksiä. Tämän vuoksi hän joutui eroamaan toimitusjohtajan tehtävistä sodan jälkeen vuonna 1945, vähän ennen kuin yhtiön osake-enemmistö siirtyi valtiolle.


title: Gunnar Ståhle

text: Vuosina 1946–1947 Ståhle johti Teollisuuden Työteholiittoa ja 1947–1969 Wärtsilä-yhtymän posliini- ja lasialaa eli Arabian posliinitehdasta, Turun posliinitehdasta sekä vuodesta 1950 Nuutajärven lasitehdasta. Syksyllä 1948 Ståhle kukisti kovalla asenteellaan kuuluisan Arabian lakon.


title: Gunnar Ståhle

text: Ståhlen sotilasarvo oli vuodesta 1944 alkaen insinöörieverstiluutnantti.


title: Verosuunnittelu

text: Verosuunnittelu on toimintaa, jossa verovelvollinen yhteisö tai kansalainen pyrkii ennakoimaan erilaisissa tilanteissa häneen kohdistuvat veroseuraamukset ja pyrkii minimoimaan veronsa. Siinä veronmaksaja valitsee eri vaihtoehdoista hänelle verotuksellisesti edullisimmat keinot. Verosuunnittelussa voidaan hyödyntää muun muassa lainsäädännössä esiintyviä porsaanreikiä ja eri alueiden verotuskäytäntöjen eroavuuksia käyttämällä. Näiden selväpiirteinen eriyttäminen veropetoksesta on usein hankalaa.


title: Verosuunnittelu

text: Verosuunnittelusta puhutaan yleensä yritysten ja niiden omistajien verotuksen yhteydessä. Verosuunnittelun vaikutusaika voi olla lyhyt tai pitkä, mutta pitkälle tulevaisuuteen ulottuvaa suunnittelua saattaa vaikeuttaa lainsäädännön mahdollinen muuttuminen. Verosuunnittelu edellyttää kaikkien veromuotojen huomioon ottamista. Siksi tuloveron ohella on arvioitava muun muassa arvonlisäveron, varainsiirtoveron, varallisuusveron sekä perintö- ja lahjaveron vaikutukset. Yrityksissä verosuunnitteluun liittyy usein tilinpäätössuunnittelu.


title: Verosuunnittelu

text: Yrityksen verosuunnittelussa pitää päättää


title: Verosuunnittelu

text: Laillinen verosuunnittelu voi olla passiivista, aktiivista tai aggressiivista. Kaikki nämä ovat myös verotuksessa hyväksyttäviä toimenpiteitä. Vaikka aggressiivinen verosuunnittelu on laillista, ovat yritykset joutuneet yhä enenevässä määrin ottamaan kantaa omiin verotusta keventäviin toimiinsa ja niiden eettisyyteen.


title: Verosuunnittelu

text: Helsingin yliopiston kansainvälisen vero-oikeuden professori Marjaana Helminen katsoo, että laillinen verosuunnittelu on hyväksyttävää. Kyse on eduskunnan tarpeellisiksi katsomista keinoista, kuten vähennyksistä. Rajojen asettaminen on lainsäätäjän tehtävä. Tosin Helmisen mielestä on silti olemassa myös ei-toivottavaa verosuunnittelua, jossa verot kertyvät eri valtioon kuin liiketoiminta.


title: Verosuunnittelu

text: Aggressiiviseksi verosuunnitteluksi kutsutaan toimia, joilla etsitään verolaeista aukkoja tai epäselvyyksiä. Koska verosuunnittelun piiri ei ole tarkkarajainen, saatetaan joutua veronkierron alueelle. Silloin verottaja voi soveltaa verotusmenettelylain säännöstä veronkierrosta tai peitellystä osingonjaosta. Suunnitelmien veroseuraamuksia voi ennakoida hankkimalla niistä keskusverolautakunnan ennakkoratkaisun tai veroviraston ennakkotiedon.


title: Verosuunnittelu

text: Kansalaisjärjestö Finnwatch arvioi vuonna 2016 julkaistussa selvityksessään, että Suomi menettää aggressiivisen verosuunnittelun takia vuosittain arviolta 430–1 400 miljoonaa euroa yhteisöverotuloja. OECD:n vastaava maailmanlaajuinen arvio on 75-180 miljardia euroa.


title: Verosuunnittelu

text: Aggressiivinen verosuunnittelu on yleistä monikansallisissa yrityksissä. OECD:n mukaan tällainen verosuunnittelu on omiaan heikentämään valtioiden veropohjaa samalla heikentäen veronmaksumoraalia. Aggressiivinen verosuunnittelu ei tapahdu pelkästään veroparatiisien suuntaan vaan sitä voi tapahtua muidenkin maiden kesken. Usein verosuunnittelun menetelmät ovat hyvinkin monimutkaisia.


title: Verosuunnittelu

text: Yksi yleisimpiä verosuunnittelun menetelmiä on siirtohintojen virheellinen ilmoittaminen, jolloin konserninsisäisiä transaktioita hinnoitellaan niin, että saadaan lisättyä yrityksen kustannuksia korkean veroasteen maassa ja vähennettyä matalan veroasteen maassa. Veroa maksetaan silloin matalan veroasteen maassa. Tätä tehdään esimerkiksi firman sisällä myytyjen ja ostettujen patenttien vaikeasti määriteltäviä markkinahintoja muuttelemalla.


title: Verosuunnittelu

text: Toinen menetelmä on käyttää hyväksi velkojen korkomenojen vähennysoikeutta, joka on voimassa useimmissa maissa. Konsernin verot vähenevät helposti siten, että se käyttää enemmän velkaa toimintansa rahoittamiseen siellä, missä verot ovat korkeat, kuin siellä missä verot ovat matalat. Kokonaisuutena velkojen määrää ei tällöin lisätä.


title: Verosuunnittelu

text: Eräs menetelmä on perustaa rahoitusyhtiö veroparatiisimaahan. Tämä rahoitusyhtiö myöntää lainan korkean verotason maassa sijaitsevalle yhtiön osalle, jossa korkotulot ovat kevyesti verotettuja tai täysin verottomia.


title: Verosuunnittelu

text:
Tappioiden vähentäminen toimii myös eri maissa eri tavalla ja tätäkin voidaan käyttää hyväksi verosuunnittelussa.
Suuret kansainväliset yritykset (esim. Ikea, McDonalds, Starbucks, Microsoft ja Google) maksavat omille ulkomailla sijaitseville yrityksilleen rojaltimaksuja tuotemerkkiensä käytöstä ja voivat siten vähentää veroprosenttiaan huomattavasti. Suomesta maksettiin vuonna 2013 noin 1015 miljoonaa euroa rojaltimaksuja ulkomaille. Näistä maksuista jouduttiin Suomen valtiolle tilittämään lähdeveroa vain noin 0,4 %. Rojaltimaksuja maksetaan tuotemerkin, lisenssin tai patentin hallinnoimisesta. Tuotemerkkien hallinnointi on keskitetty kevyen verotuksen maihin ja niin sanottuihin "veroparatiiseihin", esim. Sveitsiin. Luxemburgiin ja Hollantiin. Suomesta esimerkiksi Sveitsiin ja Hollantiin maksetuista rojaltituloista ei maksetaan lainkaan veroa.


title: Verosuunnittelu

text: OECD:n arvioiden mukaan aggressiivisella verosuunnittelulla on useita haitallisia vaikutuksia. Sillä on etenkin veropohjaan vaikuttavia haitallisia vaikutuksia, eli verotuloja tulee huomattavasti vähemmän kaikissa verosuunnittelun kohteena olevissa maissa.


title: Kirkonkulman koulu (Humppila)

text: Kirkonkulman koulu on Humppilan kunnassa sijaitseva oppilaitos. Kirkonkulman ala-aste on Humppilan kunnan ainoa ala-aste. Koulu sijaitsee Humppilan keskustaajamassa Humppilan yläasteen läheisyydessä. Kirkonkulman koulu valmistui vuonna 1986. Oppilaita koulussa on noin 185 ja päätoimisia opettajia 10. Perusopetuksen luokkien lisäksi koulussa on pienryhmä ykslöllistettyä opetusta varten.


title: Kirkonkulman koulu (Humppila)

text: Humppilan yläaste aloitti toimintansa lukuvuoden 1995–1996 alussa Kirkonkulman koulun tiloissa. Yläaste siirtyi vuoden 2000 syksyllä uusiin tiloihin, jolloin tilaa vapautui ala-asteelle. Yläasteen alettua Humppilassa Kirkonkulman koulun ala-asteen 1. ja 2. luokan koululaiset siirrettiin Humppilan Koivukummun päiväkodin yhteyteen. Koivukummun ala-aste sulautettiin takaisin Kirkonkulmalle muutaman vuoden aikana, kuitenkin ennen uuden yläasteen käyttöönottoa.


title: † (albumi)

text: †, tunnetaan myös nimellä Cross (), on ranskalaisen Justicen ensimmäinen studioalbumi. Se julkaistiin 1. kesäkuuta 2007. Britanniassa albumi myi hopeaa 13. maaliskuuta 2009, joten sitä on myyty yli 60 000 kappaletta.


title: † (albumi)

text: Vuonna 2008 albumi oli ehdolla Grammy-gaalassa vuoden parhaaksi albumiksi kategoriassa "Best Electronic/Dance Album". Tittelin vei kuitenkin brittiläinen The Chemical Brothers albumillaan "We Are the Night". Kappale ”D.A.N.C.E.” oli puolestaan ehdolla vuoden kappaleeksi kategoriassa "Best Dance Recording", mutta sen tittelin vei puolestaan yhdysvaltalainen Justin Timberlake kappaleellaan ”LoveStoned / I Think She Knows”. ”D.A.N.C.E.” -kappaleen musiikkivideo oli ehdolla myös parhaaksi musiikkivideoksi, "Best Short Form Music Video", mutta sen tittelin vei Johnny Cash ”God’s Gonna Cut You Down” -kappaleen musiikkivideollaan.Japanin painoksen bonuskappale


title: Cross

text: Cross on ristiä tarkoittava englannin kielen sana. Se tarkoittaa myös seuraavia asioita:


The Man in Black: The Definitive Collection on Johnny Cashin kokoelma-albumi. Se julkaistiin vuonna 1994.


title: A Cross the Universe

text: A Cross the Universe on ranskalaisen Justicen vuonna 2008 julkaistu livealbumi. Konsertti on taltioitu San Franciscon Concourse Exhibition Centerissä 27. maaliskuuta 2008.


title: John Miles

text: John Miles (14. kesäkuuta 1943 Lontoo – 8. huhtikuuta 2018 Norwich) oli brittiläinen Formula 1 -kuljettaja ja näyttelijöiden Bernard Milesin ja Josephine Wilsonin poika. Hän osallistui 15 Formula 1 -osakilpailuun kausilla –, joista ajoi 12 kilpailussa. Hän saavutti yhteensä kaksi MM-pistettä ajamalla viidenneksi vuoden 1970 Etelä-Afrikan GP:ssä. Miles jätti Lotuksen Jochen Rindtin kuoleman jälkeen ja hänet korvattiin Reine Wisellillä.


title: John Miles

text: Miles toimi myös urheiluautojen teknisenä suunnittelija, autolehden reportterina sekä tuotti jazz-muusikoiden levyjä perustamassaan Miles Music levy-yhtiössä.


title: Tyyppi 23 -fregatti

text: Type 23 -fregatit ovat Britannian Kuninkaallisen laivaston fregatteja. Luokkaan kuuluu kaikkiaan kuusitoista alusta ja ne muodostavat Kuninkaallisen laivaston pinta-alusten rungon muodostaen määrällisesti puolet palveluksessa olevista fregateista/hävittäjistä. Aluksista kolme on myyty Chileen, jossa ne ovat edelleen Chilen laivaston käytössä. Luokan aluksista ensimmäinen otettiin palvelukseen 1989 ja viimeinen kesäkuussa 2002.


title: Tyyppi 23 -fregatti

text: Alukset suunniteltiin alun perin sukellusveneneidentorjuntaan, mutta modernisointien myötä niistä on kehittynyt monipuolisia aluksia, jotka kykenevät palvelemaan missä tahansa. Luokan alukset on nimetty brittiläisten herttuoiden mukaan, minkä seurauksena luokkaa kutsutaan toisinaan Duke-luokaksi.


title: François Migault

text: François Migault (4. joulukuuta 1944 Le Mans – 29. tammikuuta 2012) oli ranskalainen Formula 1 -kuljettaja. Hän osallistui 16 Formula 1 -osakilpailuun kausilla 1972 ja 1974–1975. Hän oli parhaimmillaan 14. vuoden 1974 Ranskan GP:ssä. Hän ei koskaan kilpaillut kunnollisella autolla ja hänen tuloksensa jäivät laihoiksi. Migault kilpaili myös Formula 2 -sarjassa vuonna 1975 Osellalla saavuttaen yhden pisteen. Migault on kilpaillut Le Mansin 24 tunnin ajossa vuosina 1971–2001.


title: Opaali (artisti)

text: Opaali (oik. Olli Mönkäre , s. 1985 ) on Orivedeltä kotoisin oleva rap-artisti, joka tunnetaan gangsta rap -tyylisestä tuotannostaan.


title: Opaali (artisti)

text: Opaali aloitti uransa vuonna 2000 ORW-possessa. Opaali asui Orivedellä noin 20 vuotta, jonka jälkeen muutti Tampereelle. Uransa aikana hänet tunnettiin varsin laajasta yhteistuotannosta Jujun kanssa. Opaalin debyyttialbumi "Viisasten kivi" julkaistiin Turnin' Recordsin kautta vuonna 2007. Samana vuonna Opaali julkaisi "Viisasten kiveltä" poisjääneistä kappaleista kootun "Ehdon alla" -mixtapen.


title: Opaali (artisti)

text: Vuonna 2009 Opaali muutti Tampereelta Helsinkiin, jossa hänen toisen studioalbuminsa "Hinnalla millä hyvänsä" nauhoitukset aloitettiin. Albumi julkaistiin 24. helmikuuta 2010 Monsp Recordsin kautta ja vierailijoina kuultiin mm. Tykopaattia, Jujua, Soppaa, Idän Ihmettä ja Tesoman Apteekkaria.


title: Opaali (artisti)

text: Opaalin tuotantopuolesta ovat vastanneet läpi levyjen pääosin muut tamperelaiset rap-artistit ja tuottajat, mm. Jon, Matlab, Jazzy-O, OSP, Skem, Tiedemies ja Otto Kallioinen.


title: Tuusulan Palloseura

text: Tuusulan Palloseura (TuPS) on vuonna 1971 perustettu tuusulalainen jalkapalloseura. Seuran kotikenttä on Tuusulan urheilukeskus.


title: Tuusulan Palloseura

text: TuPSin miehet pelaavat Kolmosessa. Naiset pelasivat parhaimmillaan SM-sarjassa kaudella 2001.


title: Tuusulan Palloseura

text: Yhteensä seuralla on 20 joukkuetta ja yli 600 jäsentä. Seuralle on myönnetty Nuoren Suomen Sinettiseura-tunnus osoituksena laadukkaasta nuorisotoiminnasta. TuPS on yksi Pallokerho Keski-Uudenmaan perustajista.


title: Tuusulan Palloseura

text: Jalkapallon lisäksi TuPSilla on ollut toimintaa jääkiekossa ja ringetessä.


title: Gregg Araki

text: Gregg Araki (s. 17. joulukuuta 1959 Los Angeles) on yhdysvaltalainen elokuvaohjaaja, joka on tullut tunnetuksi riippumattomista elokuvistaan ja homoelokuvistaan. Hän on elokuvillaan aloittanut nk. "New Queer Cinema" -tyylilajin.


title: Arkaainen hymy

text: Arkaainen hymy on alun perin antiikin Kreikan arkaaisen kauden veistosten kasvoilla oleva ilme, jossa suun reunat kääntyvät hieman ylöspäin. Arkaainen hymy tavataan sekä puettuja naisia eli koreita tai alastomia nuoria miehiä esittävien kurosten kasvoilla.


title: Arkaainen hymy

text: Arkaaista hymyä on tulkittu eri tavoin. Sitä on luonnehdittu arvoituksellisuuden, jumalallisuuden, elämänvoiman ja elämänilon merkiksi.


title: Arkaainen hymy

text: Myös taiteilijat ovat tulkinneet arkaaista hymyä. Esimerkiksi Léon Bakstin maalaus, jonka nimi on "Terror Antiquus" eli ”Ikivanha terrori” (toiselta nimeltään "Zeuksen salama", 1908), esittää hymyilevää kore-naista, jonka takana on apokalyptinen maisema, jossa kaupungit sortuvat ja maailma tuhoutuu.


title: Arkaainen hymy

text: Romaanissaan "Jumalten naamiot" ("The Magus", 1965) John Fowles kuvaa keskustelua, joka käydään veistoksesta, joka on peräisin ”Diymasta, Vähästä-Aasiasta”, ”kuudennelta tai seitsemänneltä vuosisadalta ennen Kristusta.” Kirjoittajan mukaan sen ”voima oli kasvoissa. Niillä asui voitonriemuinen hymy, hymy joka olisi ollut omahyväinen, ellei se olisi niin estottomasti kuvastellut puhdasta metafyysistä hyvää mieltä. [...] Suu oli kaunismuotoinen, ajattoman älykäs ja ajattoman huvittunut.”


title: Arkaainen hymy

text: Kirjan henkilö kysyy, mahtaisiko se hymyillä tuolla tavoin, jos olisi tiennyt Belsenistä ja toinen sanoo:


title: Uoti

text: Uoti on suomalainen miehen etunimi.


title: Uoti

text: Nimi Uoti on alkujaan hämäläinen lyhennelmä Olavi-nimen muunnelmasta Uolevi. Kielentutkijoiden mukaan Uolevi-nimestä on ensin syntynyt lyhennelmä "Uoli", mutta koska hämäläismurteissa "t":n heikkoasteinen vastine on laajalti "l", on tämän nimen genetiivimuodon "Uolin" pohjalta myöhemmin syntynyt nimi Uoti, josta tämän taivutusmuodon on oletettu johtuneen. Tässä muodossa nimi on otettu almanakkaankin (29. heinäkuuta), vaikka se on jäänyt harvinaiseksi. Väestörekisterikeskuksen mukaan Uoti-nimen on 1900-luvun alusta heinäkuuhun 2017 mennessä saanut 60 henkilöä.


title: Gulliver (yhtye)

text: Gulliver oli suomalainen 1970-luvun puolivälissä toiminut iskelmäpopyhtye.


title: Gulliver (yhtye)

text: Gulliver perustettiin vuonna 1974 ja se julkaisi samannimisen debyyttialbuminsa vuonna 1976. Perustajajäsen Markku Laamanen oli käyttänyt vuosina 1968–1975 laulajana Gulliver-salanimeä. Muut soittajat olivat Keijo Minerva, Esko Rämänen ja Erkki Sipilä. Ensilevyltä suosituiksi nousivat Toivo Kärjen säveltämä "Alli, ethän muiden salli" sekä singlenäkin julkaistu "Elli kuin karamelli". Albumin kaikki sanoitukset olivat Vexi Salmen.


title: Gulliver (yhtye)

text: Vuonna 1977 Gulliver oli mukana Syksyn Sävelessä kappaleella "St. Tropez", mutta selvisi vain Syksyn Sävelen satoa -ohjelmaan. Näihin aikoihin ryhmään liittyi Jussi Niemi. Niemi osallistui myös Gulliverin kappaleiden säveltämiseen. Toinen albumi "Paraisilla ollaan" ilmestyi samana vuonna. Vuonna 1978 julkaistiin kolmas ja viimeinen albumi "Ou jee" ja näihin aikoihin yhtye myös hajosi.


title: Raisa Gorbatšova

text: Raisa Maksimovna Gorbatšova (o.s. Titarenko, , 5. tammikuuta 1932 Rubtsovsk, Altain aluepiiri, Venäjän SFNT, Neuvostoliitto – 20. syyskuuta 1999 Münster, Saksa) oli Neuvostoliiton presidentin Mihail Gorbatšovin puoliso. Hän oli maailmalla suosittu henkilö, ja hänen on katsottu luoneen puolisostaan vapaamielisen kuvan, mitä Venäjällä on karsastettu.


title: Raisa Gorbatšova

text: Hänen nimeään kantava hyväntekeväisyyssäätiö kerää rahaa lasten leukemian hoitoon. Mihail Gorbatšov levytti 2009 vaimonsa lempilauluja. Levyn ainoa myyntikappale myytiin 100 000 eurolla säätiön hyväntekeväisyysillallisten huutokaupassa lasten leukemian hoidon hyväksi.


title: Talo puiston laidalla

text: Talo puiston laidalla (alkuperäinen italiankielinen nimi "La casa sperduta nel parco", muita nimiä mm. "Talo puiston perällä", "Koston enkeli" sekä englanninkielinen nimi "The House on the Edge of the Park") on Ruggero Deodaton ohjaama italialainen seksploitaatio-kauhu/jännityselokuva vuodelta 1980. Päärooleissa nähdään elokuvan esikuvana usein mainitun "The Last House on the Leftin" pääroolin esittänyt David Hess ja myös "John Morghen" -nimisenä tunnettu Giovanni Lombardo Radice.


title: Talo puiston laidalla

text: Elokuva keskittyy psykopaattisen Alexin sekä hänen ystävänsä Rickyn vierailuun yläluokkaisten nuorien juhlissa. Ryhmien väliset ristiriidat kiristyvät lopulta Alexin aloittamaksi sarjaksi pahoinpitelyjä ja raiskauksia. Elokuva tapahtuu lähes kokonaan suljetussa tilassa, rikkaiden talossa, ja sen henkilöhahmot – joita on hyvin vähän – pysyvät koko ajan samoina. Tätä suljettua asetelmaa pidetään usein syynä elokuvan ahdistavaan tunnelmaan.


title: Talo puiston laidalla

text: Alex (David Hess) ajaa moottoritiellä New Yorkissa ja saa sattumalta katsekontaktin toista autoa ajavaan naiseen. Vähän ajan kuluttua hän pakottaa naisen auton tieltä pois, sitoo ja raiskaa tämän. Myöhemmin Alex nähdään suttuisen autokorjaamon omistajana, jonka ystävä ja työtoveri on kehitysvammainen Ricky. Miehet ovat aikeissa sulkea korjaamon ja lähteä kaupungille viettämään aikaa. Suunnitelmat kuitenkin peruuntuvat kun korjaamolle saapuu viime hetkellä Lisa (Annie Belle) poikaystävänsä kanssa. Ricky korjaa auton, mistä kiitollisina pariskunta kutsuu miehet juhliinsa.


title: Talo puiston laidalla

text: Saapuessaan paikalle Alex ja Ricky saavat havaita kyseessä olevan rikkaiden juppien juhlat. Aluksi Alex ja Ricky käyttäytyvät etiketin mukaisesti, mielistelevät isäntiään ja pelaavat pokeria näiden kanssa. Muut vieraat kuitenkin pilkkaavat itseään heikompiosaisia autokorjaajia. Tilanne kärjistyy lopulta riidaksi, jonka seuraksena Alex pahoinpitelee yhden miehistä ja alkaa suunnitella paikalla olevien naisten raiskaamista. Kesken riidan juhliin saapuu myöhässä Cindy-niminen nuori nainen, jonka Alex viiltelee ja raiskaa. Jonkin ajan kuluttua paikan alkuperäiset vierat kuitenkin onnistuvat saamaan käsiinsä omistamansa aseen ja ampuvat Alexin ja Rickyn. Lopussa paljastuu, että elokuvan alussa raiskattu nainen olikin juhlan järjestäneen miehen sisko, ja koko juttu suunniteltu – Alexin väkivaltaisuuden vuoksi tilanne vain oli riistäytynyt käsistä.